10 май 2021, Тошкент вақти: 13:50\nОзодликнинг очиқ минбаридан фойдаланиб¸ ўз муаммолари ҳақда гапиришни истаган бугунги суҳбатдошлар яна Россиянинг бепоëн даштларига сочилган миллионлаб ўзбек меҳнат муҳожирларидан айримлари.\nТаҳририятимизга телефон қилаётган муҳожирларнинг кўпчилиги фуқаролик паспортини йўқотиб қўйгани¸ шу боис на иш ва на бошпана тополмай ва на уйга қайтолмай юрганини айтмоқда.\n- Кета олмай ëтибмиз беш-олти йилдан бери. Укам документини йўқотиб қўйган. Қанақа қилиб кетишни билмай¸ бошимиз қотиб қолган. Мен укамни ташлаб кета олмайман. Қандай кетишни билмаяпмиз.\nОзодлик: Укангиз неча ëш?\n- Укам 1977 йилдан туғилган. Ҳомиладор хотини бор. Бошимиз қотиб қолган. Нима қилишни билмаймиз.\nОзодлик: Хотини ҳам Россиядами?\nОзодлик: Хотинининг ҳужжатлари жойидами?\n- Хотинининг ҳужжатлари жойида. У куни қизи билан жўнатдик бир одамни. Қозоғистонда милициялар чиқиб¸ “Қизингнинг документи йўқ” деган ва қизни олиб қолган. Қозоғистонда кимлардир олиб қолган. Аммо ким олиб қолганини билмаймиз. Милициялар олиб қолган дейди¸ лекин ҳеч ким топа олмайди. Ўзбекистонга телефон қилсак “Биз билмаймиз” дейди. Қозоғистонники ҳам шунақа деяпти.\nОзодлик: Ошнангиз Россияда қайтиб келдими ë Ўзбекистонга кетдими?\n- У ҳам йўқ. Йўқ у ҳам. Иккови ҳам йўқ бўлиб кетган. Қаердалигини билмаймиз¸ дейди. Туркистон деган жой борку¸ ўша ерда олиб қолишган¸ дейди.\nХуллас¸ укамни қанақа қилиб олиб кетишни билмай бошим қотиб ëтибди. Қозоғистондан қўрқамиз. Қозоғистон документи йўқ болаларни олиб қолади ва олти-етти ойлаб ишлатади. Ҳаттоки умрининг охиригача ишлатади. Ҳеч кимга хабар бермайди. Қўй боқтирадими билмайман. Мен ўз кўзим билан кўрганман. Милиционерлар оладида¸ кейин чўпонларга сотади. Бу нарсани мен уч йил олдин ўз кўзим билан кўрганман.\nОлмаотанинг тагида Атар деган жой бор. Мен эшитдим улар ҳали ҳам боргани йўқ. Уларнинг яқинларига мен “Улар Атарда юрибди” деб айтган эдим. Улар боришган¸ аммо кўрсатишмаган. Қозоқлар ҳам “билмаймиз” деган. Мен ҳозир укамни қанақа қилиб кетказишни билмаяпман. Қозоғистондан қўрқаяпмиз.\nОзодлик: Элчихонага мурожаат қилдингизларми?\n- Элчихонага бир-икки марта бордим. Киргизмади. Икки марта бориб келганман. Охранниклар киргизмади. “Мен шунақа жойдан келдим” десам¸ “Ҳозир қабул қилмайди. Бу ерда сенга ўхшаганлар кўп” деб киргизмади¸ дейди Россияда меҳнат қилаëтган меҳнат муҳожири.\nБу суҳбатдошимизнинг ҳомиладор келинини ҳам суҳбатга тортдик. Туғруқ вақти яқинлашиб қолган бжлсада¸ шу кунга қадар бирор марта тиббий кўрикдан ўтмаган бу аëл ўз орзуси уйга қайтиш эканини айтади.\nОзодлик: Соғлигингиз¸ аҳволларингиз яхшими?\n- Ëмон эмас¸ яхши.\nОзодлик: Фарзандингиз қанчадан кейин туғилади?\n- Тахминан сентябрнинг охири октябрнинг бошларида. Ҳали мен врач кўригидан ўтмадим. Ўтиш имкониятимиз йўқ ҳозир. Менинг планим бўйича сентябрнинг охири¸ октябрнинг боши. Ҳозир Россияда бунинг иложи йўқ.\nОзодлик: Унда нимага Ўзбекистонга кетмаяпсиз?\n- Турмуш ўртоғимнинг паспорти йўқ. Иш ҳам йўқ¸ пул ҳам йўқ. Врачга кўринишга пулимиз йўқ¸ кетишга пулимиз қаердан бўлсин. Ҳаракат бор¸ лекин положениемиз тўғри келмай турибди.\nОзодлик: Сиз ўзингиз турмуш ўртоғингиз билан бирга элчихонага бориб кўрмадингизми? Ëки Новосибирскдаги консулликка бирга бориб¸ аҳволни тушунтиришга уринмадингизларми?\n- Боришди. "Иложи йўқ"¸ деб айтишипти. Киргизишмаяпти умуман. Қабул қилишмаяпти.\nОзодлик: Сиз ўзингиз нимани хоҳлаяпсиз? Қайтиб кетгингиз келаяптими?\n- Ҳа¸ албатта кетгим келади. Турмуш ўртоғимнинг паспортини тўғирлаб беришнинг иложи бўлса яхши бўлар эди¸ дейди айни пайтда турмуш ўртоғининг паспорти йўқлиги туфайли Россияда қолишга мажбур бўлаëтган ҳомиладор аëл.\nБир ярим йил муқаддам Россияга кетган ва турмуш ўртоғи паспортини йўқотгани боис оғир аҳволда қолган ўзбекистонлик ҳомиладор аёл Озодликдан ёрдам сўрамоқда.\nХудди шу мазмунда Россиянинг Ставропол областида ночор юрган яна бир гуруҳ ўзбекистонлик мардикорлар бизга телефон қилди. Эшитганимиз ҳикояга кўра, ўз юртдоши бўлган Маҳмуд исмли йигит уларни ёлғон ваъда билан Россия олиб келиб¸ доғистонлик бир пулдорга сотган ва ўзи ғойиб бўлган.\n- Бизнинг Россияга келганимизга саккиз ой бўлди. Кетолмаяпмизда.\nОзодлик: Нима бўлди?\n- Биттаси алдаб олиб келди. Ташладида¸ йўқ бўлиб кетди. Шундан бери кўрганимиз йўқ. Битта чечен боланинг қўлига топширди. Ўйлаб кўрсак¸ у бизни сотиб кетган экан. Денис деган чечен болага сотиб кетган. Ўзи Доғистонда туради. Пул бермади. Қиши билан ишладик. Кейин у ердан қочиб чиқдик ва бошқа жойга келдик. Иш йўқ¸ қўлимизда документ йўқ. Ҳозир Ставрополдамиз. Нима қилишга ҳам ҳайронман.\nОзодлик: Ҳозир қандай тирикчилик қилаяпсизлар? Қаерда яшаяпсизлар?\n- Ставрополдамиз. Октябрский районда. Иш йўқ¸ турар жой йўқ.\nОзодлик: Масалан¸ бирор жойда ишлаб озгина пул қилишнинг иложи борми ëки йўқми?\n- Йўқда¸ иложи бўмаяпти. Иложи бўлса кетардик. Иложи бўлмаяптида¸ дейди Россияга алданиб олиб келинган ўзбекистонлик мардикор.\nОзодликнинг Эркин микрофонига кейинги пайтларда шу каби оғир аҳволга тушган меҳнат муҳожирларидан телефон қўнғироқлари кўп бўлмоқда.\nУлар орасида ҳужжатини йўқотиб қўйган ёхуд ҳужжатини олдириб қўйганлари кўпчилик. Биринчидан, ҳуқуқий тушунчасининг ҳаминқадарлиги¸ иккинчидан, молиявий имкон йўқлиги боис¸ бу фуқаролар Ўзбекистоннинг Россия ҳудудида уларга ёрдам кўрсатишга ваколатли бўлган элчихонаси ва консуллигига мурожаат қилолмайдилар.\nБиз уларнинг бир гуруҳи номидан Ўзбекистоннинг Москвадаги элчихонаси¸ шунингдек Новосибирскдаги консулхонасига мурожаат қилдик.\nКонсулликнинг ўзини таништиришни истамаган вакили мурожаатимизга жавоб берди, аммо, суҳбатимизнинг эфирга берилишини истамади. Шу боис, у берган жавобнинг қисқача мазмунини баён қилмоқчимиз.\n- Бизнинг консул кечки соат 7-8 га қадар ўтиради. Кунига 50 та одам келса, имкон қадар ҳаммасини қабул қилади. Москвадаги элчихонада борганларни қабул қилмасликлари мумкиндир. Чунки у ерга кўп одам келади. Бизда эса аҳволи оғир бўлса, поездга кеч қолаётган бўлса, ҳатто, шанба кунлари ҳам қабул қилган пайтларимиз бўлган.\nОзодлик: Россия ҳудудида паспортини йўқотиб қўйганларга конкрет қандай ёрдам берилади?\n- Паспортини йўқотганлар бизга қандай ҳужжатларни тақдим қилиши кераклиги ва уларга қандай ёрдам берилиши бизнинг консуллик биноси, элчихонаси биноси, элчихона ва Ўзбекистон Ташқи ишлар вазирлиги расмий сайтида берилган. Ўшани ўқишсин. Паспортини йўқотганларга биз Ўзбекистонга етиб олишига имкон берувчи ҳужжат қилиб берамиз. Улар ўша ҳужат билан юртига бориб, янги паспорт олиши мумкин.\nЛекин кечирасизу, ўзи бизнинг муҳожирларнинг аксарияти арзимаган нарсадан баҳона қидирадиган бўлиб қолишган. Ўзининг омилиги, қонунларни яхши билмаслиги, ҳамма нарсани айланиб ўтишга одатлангани учун турли хил ғайриқонуний ҳолатларга тушиб қолишаяпти. Мана, келсин консулликка, зарур барча ёрдамни берамиз¸ деди Ўзбекистоннинг Новосибирскдаги консуллиги вакили.\nБизни тинглаётган ва ёрдамга муҳтож меҳнат муҳожирлари бўлса, марҳамат, тап тортмай консулликка боринг. Консуллик расмийси “Меҳнат муҳожирларининг бизнинг идорага киритилмагани ҳақидаги гаплар ёлғон, бир кунда 50 киши келса, 50 кишини қабул қиламиз”, демоқда.\nЯна бир бор Ўзбекистоннинг Новосибирскдаги Бош консуллиги телефон рақамларини эслатиб ўтамиз:\n+ 7 – 383 – 246 04 85, + 7 – 383 246 04 62.\nНовосибирск шаҳри, Централний райони, Ломоносов кўчаси, 55 уй.\nИндекс рақами: 630005\nКонсулликнинг иш вақти: душанба, чоршанба, жума кунлари соат 10 дан 13 гача.\nМарҳамат, шу манзилга мурожаат қилинг ва муаммоларингиз ҳал бўлишига умид қиламиз.\nОзодликнинг Эркин микрофонига гапирмоқчи бўлсангиз¸ марҳамат¸ +420 602 612 713 рақамига қўнғироқ қилиб¸ ўз фикр-мулоҳазаларингиз, таклиф ҳамда муаммоларингизни бизга билдиришингиз мумкин.


Россия: Олимпиячилар Путин билан учрашув олдидан бир ҳафта карантинда ўтиради\n24 октябр 2021, Тошкент вақти: 04:04\nПрезидент Путин Токиодаги Олимпиада ўйинлари бошланишидан олдин мамлакат олимпиячиларини Кремлда қабул қилган - Москва, 30 июнь, 2021.\nТокиодаги Олимпия ўйинларида ғолиб ва совриндор бўлган россиялик спортчилар Россия президенти Владимир Путин билан учрашиш учун 7 кун меҳмонхонада карантин сақлашлари ва шу вақт ичида уч марта коронавирусга тест топширишлари керак бўлади.\nСпорт гимнастикаси бўйича олимпия чемпиони Ангелина Мельникованинг сўзларидан шундай маъно англашилади. У “Instagram”даги саҳифасида карантинда ўтириш учун нарсаларини йиғиштираётганини ёзган ва сўнгра гап нима ҳақида эканини тушунтирган:\n“ОЎнинг барча чемпионлари ва совриндорлари ватанга қайтишгач президент билан учрашади. Бизнинг учрашувимиз 10 сентябрга белгиланган, ҳаммани жонидан тўйиш даражасида безор қилган ковид муносабати билан 7 кун карантинда ўтиришга мажбурмиз. Меҳмонхонанинг битта хонасида, барча одамлардан иҳоталанган ҳолда яшаяпмиз. 3 марта ковидга тест топширамиз”, деб ёзган спортчи қиз.\nРоссия гимнастикачилари 25 йилда илк бор Олимпиада ғолиби бўла олишмади\nМельникованинг хабарига “Reuters” агентлиги эътибор қаратган. Кремль ёки спорт мулозимлари тарафидан расмий изоҳ берилган эмас.\nЎтган йилнинг мартида, пандемия бошланганидан сўнг Путин шахсий учрашувларни сезиларли даражада камайтириб, турли тадбирларда асосан он-лайн режимида иштирок этишга ўтди. Ўшанда Путин билан юзма-юз учрашиши лозим бўлган шахслар бундан олдин карантин сақлаши кераклиги айтилган эди. Хусусан, Путиндан интервью олган америкалик журналистлардан ҳам шу талаб қилинган.\nЖорий йилнинг баҳорида Путин Россияда ишлаб чиқарилган вакцина билан эмланганини маълум қилган эди (кейинроқ бу “Спутник V” вакцинаси эди, деб аниқлаштирган). 30 август куни эса у эмланганига бир неча ой тўлган бўлса-да, организмида антитаначалар даражаси ҳамон юқори эканини айтди.\nЭмланганларга ҳам касаллик юқиши ҳолатлари учраётганига қарамай дунёнинг аксари мамлакатларида, жумладан Россияда эмланган кишилар эпидемияга қарши кураш билан боғлиқ қатор чекловлардан озод қилинади. Хусусан, улар оммавий тадбирларга бориш учун тест топшириши шарт эмас, чегараларни кесиб ўтишда уларга нисбатан соддалаштирилган қоидалар татбиқ этилади ва ҳкз.\nЭмланган бўлишига қарамай, Путин билан учрашиш учун ҳамон карантин сақлаш талаб қилинаётгани сабаби аниқ эмас.


16:52, 26.05.2017 // 20692\nТўққиз йиллик танаффусдан кейинги 2 млрд долларлик йиғилиш: Ўзбекистон—Туркия алоқалари барча жабҳаларда ривожлантирилади\nТуркия — Ўзбекистон мустақиллигини биринчи бўлиб тан олган мамлакат, икки давлат ўртасидаги савдо-иқтисодий муносабатлар эса доимий ривожланиб келган. 2016 йил якунлари бўйича Ўзбекистон ва Туркия ўртасидаги савдо айланмаси 1,2 миллиард долларни ташкил этди. Туркия Ўзбекистоннинг муҳим ва йирик савдо ҳамкорларидан бири ҳисобланади: ҳозирда Ўзбекистонда турк капитали иштирокида 441 та, жумладан, 100 фоиз турк капитали асосида 94 та қўшма корхона фаолият олиб бормоқда.\nТошкентда 25 май куни Ўзбекистон ва Туркия ўртасидаги Савдо-иқтисодий ҳамкорлик бўйича ҳукуматлараро комиссиянинг 4-йиғилиши ташкил этилди. Йиғилиш Ўзбекистон бош вазири ўринбосари Рустам Азимов ва Туркия бош вазири ўринбосари Йилдирим Туғрул Туркеш раислигида бўлиб ўтди.\nМавзуга доир: Ўзбекистон ва Туркия учта соҳа бўйича йирик келишувга эришди\nКуннинг иккинчи ярмида икки мамлакат ишбилармонлари бизнес-форумда қатнашди. Йиғилиш ва форумда иштирок этиш учун, Туркия бош вазири ўринбосари Йилдирим Туғрул Туркешдан ташқари, Туркия маданият ва туризм вазири, Туркия иқтисодиёт вазири ҳамда 175 нафар турк ишбилармонлари ташриф буюрди.\nТўққиз йилда биринчи марта\nШу вақтгача комиссиянинг учта йиғилиши бўлиб ўтган. Энг сўнгги йиғилиш 2008 йил Анқарада ташкил этилган эди. Бу галги йиғилиш икки мамлакат ўртасидаги савдо-иқтисодий муносабатларнинг янги босқичини бошлаб бериши анжуман қатнашчилари томонидан таъкидланди.\nРустам Азимов икки мамлакат ўртасидаги савдо-иқтисодий муносабатларга тўхталиб, бу соҳада инвестиция, туризм, молия, транспорт ташувлари устувор йўналишлардан эканини таъкидлаб ўтди.\nЎзбекистон Туркияга электротехника, мис ва кабел маҳсулотлари, минерал ўғит, пахта толаси ҳамда ип калаваси, трансформаторлар, мева-сабзавот, қайта ишланган озиқ-овқат маҳсулотлари, етказиб беришга тайёр. Ўз навбатида, саноат эҳтиёжларини қондириш мақсадида, Ўзбекистон Туркиядан замонавий технологик ускуналарни сотиб олиш истагида экани маълум қилинди.\nТуркия бош вазирининг ўринбосари Йилдирим Туғрул Туркеш икки мамлакат раҳбарлари — Шавкат Мирзиёев ва Ражаб Тоййиб Эрдўғоннинг 2016 йил ноябрида Самарқандда бўлиб ўтган учрашуви Ўзбекистон ва Туркия ўртасидаги ҳамкорликнинг янги саҳифасини очиб берганини алоҳида таъкидлади. «Бўлиниб кетган тарихни тиклаш — бизнинг йўлимиз», — деди Йилдирим Туркеш.\nУнинг таъкидлашича, икки мамлакат ўртасидаги 2016 йилги савдо айланмасининг 700 миллион доллардан ортиғи Ўзбекистоннинг экспорт ҳиссасига тўғри келади ва жорий йилнинг охиригача савдо айланмаси 1,4 миллиард долларга етиши кутилмоқда. Ўзбекистонда инвестицион лойиҳаларни амалга ошириш мақсадида Туркия Экспорт-импорт банки томонидан 350 миллион доллар маблағ ажратилган.\nТуризм ва визалар\nЙиғилиш давомида туризм ва инвестицион лойиҳалар асосий муҳокамалар марказида бўлди. Туризмни ривожлантириш Ўзбекистон ва Туркия ўртасидаги ҳамкорликнинг истиқболли йўналишларидан бири сифатида кўрилмоқда. Туркиянинг туризм бўйича жаҳонда олтинчи, Еврпада тўртинчи ўринда туриши мамлакатнинг соҳага доир салоҳияти қанчалик улкан эканидан далолат. Шу жиҳатдан, Ўзбекистонда туризмни ривожлантириш мақсадида Туркия билан кенг ҳамкорлик алоқалари ўрнатилмоқда.\nИкки мамлакат ўртасида туризм соҳасида Англашув меморандуми имзоланган. Айни дамда, янги ташкил қилинган Туризмни ривожлантириш давлат қўмитаси раисининг маслаҳатчиси ҳам Туркиядан таклиф қилинган. Келажакда ўзбекистонлик туризм мутахассисларини ва шу соҳани танлаган ёшларни Туркияда ўқитиш режалаштирилмоқда.\nЎз навбатида Туркия томони туризм соҳасидаги ҳамкорликни ривожлантириш мақсадида Ўзбекистондан туркиялик сайёҳлар учун виза тартибини соддалаштиришни сўрамоқда.\nБизнес-форум ва йиғилиш якунлари\nЎтказилган бизнес-форум доирасида енгил саноат, фармасевтика, қурилиш материаллари, электротехника товарларини ишлаб чиқариш, кимё ва бошқа саноат соҳаларида қарийб икки миллиард долларлик ҳамкорлик лойиҳалари белгиланди.\nЙиғилишдан сўнг бўлиб ўтган брифингда Рустам Азимов ва Туғрул Туркеш икки мамлакат ўртасидаги алоқалар аҳамияти ва анжуман якунлари ҳақида баёнот беди.\nҲукуматлараро комиссия йиғилиши сўнгги тўққиз йил ичида биринчи марта ўтказилмоқда. Бу жуда муҳим воқеа. Икки мамлакат президенти ҳукуматларга аниқ ва равшан топшириқ берган: Ўзбекистон ва Туркия алоқаларини барча жабҳаларда, аввало, иқтисодий, сармоявий, маданий ва бошқа йўналишларда кенг равишда ривожлантириш вазифаси қўйилган. Бугунги йиғилишда Туркия ҳукуматининг уч аъзоси иштирок этиши муҳим аҳамиятга эга. Йиғилишда алоқаларимизнинг ҳуқуқий ва меъёрий асосларини такомиллаштиришни келишиб олдик.\nРустам Азимов, Ўзбекистон бош вазирининг ўринбосари\nРустам Азимовнинг маълум қилишича, Ўзбекистоннинг йирик шаҳарлари ва узоқ ҳудудларида тўрт ва беш юлдузли меҳмонхоналарни қуриш бўйича битимлар имзоланмоқда.\nМолия ва банк соҳасида алоқаларни чуқурлаштириш ҳам йиғилиш кун тартибининг муҳим масалаларидан бири бўлди.\nТуркия Ziraat Bank’ининг Ўзбекистонда тўлиқ операцияларини ўтказувчи филиалини очиш бўйича келишувга эришилган. Банкнинг нафақат Тошкентда марказий идораси бўлади, балки Ўзбекистоннинг турли ҳудудларида Ziraat Bank’нинг филиаллари очилади ва Ўзбекистонга келган турк ишбилармонлари банк хизматларидан худди Туркиядаги каби фойдалана олади.\nЎзбекистонни бой маънавий мероси, теран давлатчилик анъанаси, оқилона бошқарув тизими туфайли порлоқ келажакка эга қардош давлат сифатида кўрамиз. Мамлакатингиздаги барқарорлик ва фаровонлик минтақадаги тараққиётнинг кафолати бўлгани каби, минтақада иқтисодий ҳамкорлик тараққиётининг ҳам муҳим бир шартидир.\nЖаноб Азимовнинг таъкидлаганидек, бугунги йиғлишда биз томондан уч нафар ҳукумат аъзосининг иштирок этиши Туркия томонидан Ўзбекистон билан ҳамкорликка берилган кучли аҳамиятнинг исботидир. Тажрибамдан келиб чиқиб шуни айтмоқчиманки, Ўзбекистон ва Туркиянинг ҳамкорлик истиқболи жуда порлоқ. Чунки барча соҳалар президентлар назорати остида турибди.\nЙилдирим Туғрул Туркеш, Туркия бош вазирининг ўринбосари\n09:12 Кеча // 82090


Sahifani chop etish - Ð”Ð°Ñ€Ð´Ð¸ Ð±ÐµÐ´Ð°Ð²Ð¾Ð³Ð° ÑÐ»Ñ‚Ð³Ð°Ð½ - Ð±Ð°Ð´Ð´ÑƒÐ¾\nJamiyat va inson => Salomatlik => Mavzu boshlandi: Hadija 25 Sentyabr 2010, 13:24:25\nNom: Ð”Ð°Ñ€Ð´Ð¸ Ð±ÐµÐ´Ð°Ð²Ð¾Ð³Ð° ÑÐ»Ñ‚Ð³Ð°Ð½ - Ð±Ð°Ð´Ð´ÑƒÐ¾\nYuborildi: Hadija 25 Sentyabr 2010, 13:24:25\nДарди бедавога слтган - баддуо\nБолалик пайтимда бир тиланчи чол дсмбирасини кстариб, уйма — уй кириб юрар, одамлар кснглини хушнуд қилгани учун нимани берсалар индамай олиб кетарди. Ҳар гал отам у чолнинг дсмбирасида қсшиқ айттирар, биз болалар у айтган қсшиқлар маъносини унчалик тушунмасак-да, чолнинг ҳазин ва дардчил овозидан завқланиб стирардик. Бу қартайган чолни ксрган киши унинг ичи тсла дард деган сйга борарди. Гсё у бизларга айтиб берган қсшиқ баҳонасида ичига срнашиб олган дарддан фориғ бслаётгандай сди. Кунлардан бир кун чол қаёққадир ғойиб бслди. Биз сса бу сирли ғойиб бслиш сирини англай олмай ҳайрон сдик.\nОрадан бир йилча вақт стди. Дсмбирачи чол тссатдан ҳовлимизда пайдо бслди. У снди олдингига қараганда анча букчайиб қолган бслиб, ксзлари аллақандай қаҳрли ва аламнок ксринар, аввалги хушчақчақлиги ва қувноқлигидан асар ҳам йсқ сди. Отам одатига ксра уни ссрига таклиф қилдилар. Бир пиёла чой узатиб ҳол — аҳвол ссрадилар. Шунда дсмбирачи чол негадир ёш боладек ҳснграб йиғлади. Ҳаммамиз ҳайратда лол қотдик. Ҳар доим қувноқ ва хушчақчақ қиёфада ксришга срганганимиздан уни бошқача тасаввур қилолмасдик. Дсмбирачи чол сзини тутиб олганидан сснг сски қадрдони олдига юрагини бсшатиш учун келган одамдек, отамга қараб:\n«- Ака, уйим куйди... Уйим куйди, ака,» - дес титрарди бутун вужудини қалтироқ тутиб. Отам нима бслганини ссрадилар. Дсмбирачи чол қанча урунмасин, сзини ҳеч тутолмас, ич — ичидан силкиниб — силкиниб йиғларди. Йиғлаб туриб шундай деди: «- Куёвим юзимни қора қилди, қизимни уч боласи билан йслда бораётган катта машинанинг тагига итариб юборди. Ҳозиргача шундан сзимга келолмай юрибман. У куёв смас ёв скан, билмаган сканман».\nЧолнинг бу ссзларидан ҳанг — манг бслиб қолдик. Шунда отам унга тасалли бериш нистида: «- Аега бундай қилди, ё бирон касали борми?» - деб ссрадилар. Чол чуқур уҳ тортиб деди:\n«- Ар — хотин йслда кетаётганда негадир жанжаллашиб қолган. Бекатга етиб боргунча жанжаллари авжга чиқади. Қизим сшанда ҳомиладор бслган. Қслида бир боласи, ёнида уч сшар сғилчасини етаклаб бораётган скан. Куёвим бориб — бориб хотини билан болаларига шундай қиладими?! Ҳайвондан баттар скан. Ҳайвон ҳам боласига буни раво ксрмаса керак». Чол сна йиғларди. Отам унга таскин беришга уриниб:\n«- Йиғламанг, тақдир скан-да, хотини билан болаларини шундай қилган бслса, икки дунёсини хароб қилибди» - дедилар.\nДсмбирачи чол бироз сйланиб турди-да, отамга юзланиб қаҳрли овозда деди: «- Мен у баттолни отиб ташласалар ҳам рози смасман. Қамоқда чиритсалар ҳам асло кечирмайман. Фақат худодан бита тилагим борки, хотини билан болаларига раҳм қилмаган бслса, илоё, пес бслиб қолсин. Ал олдида бошини кстаролмай юрсин. Бир тирноққа зор стсин. Худодан шунигина тилайман. Ундан бошқа давойим йсқ». Чолнинг бу қарғишидан бутун вужудим титраб кетди. Бирдан юзи олачипор бслиб кетган одамни ксз олдимга келтирдим. Бундан оғир жазо бслмаса керак деб сйладим. Аазаримда, мазлум чол дунёдаги снг кучли бир одамга айланди. «Хонумоним куйди», дес скираётган чол срнидан турди-да, ҳовлимиздан шахдам чиқиб кетди.\nОрадан қанча йиллар стди. Бу воқеа ссимиздан ҳам чиқиб кетган скан. Дсмбирачи чолнинг куёви озодликдан сн тсрт йилга маҳрум стилгани қанча тез тарқалган бслса, бора — бора уни ҳеч ким ссламай ҳам қсйди. Дсмбирасини кстариб, одамларга хурсандчилик улашиб юрадиган сша чол ҳам бошқа қишлоғимизда ксринмади. Биз уни фарзанд доғида қаттиқ қайғуриб оламдан стганини сшитдик. Шу билан ҳаммаси тугаган бслди. Бироқ ...\nЎлмаган қул соғ бслса, қайтиб келади, деган ҳикмат тсғри скан. Дсмбирачи чолнинг куёви ҳам сн йилдан кспроқ қамоқда ётиб озодликка чиқди. Лекин... А товба, ё Оллоҳ! Хотини билан болаларига раҳм қилмаган, дсмбирачи чолнинг қарғишига қолган сша куёвнинг юзлари жирканадиган даражада хунуклашиб кетган сди. Уйига қайтганидан сснг у бир хотинга уйланди. Чол айтгандек фарзанд ксрмади. Кейинчалик хотини ҳам срига схшаб дардга йслиқди. Одамлар дардманд ср — хотиннинг олдига боришдан ор қилар, қаерда ксриб қолсалар, юзларини тескари сгириб стадиган бслишди. Дсмбирачи чол қилган дуоибад Оллоҳнинг қудрати билан куёвни бир умр бош кстармайдиган қилиб қсйди. Кейинчалик ҳам қслида дсмбирасини тутганча силкиниб — силкиниб йиғлаётган, отамга дарду ҳасратини тскиб, шундан сзига бир таскин излаётган ва аламзада қиёфада куёвини дуоибад қилаётган чол ксз олдимдан ставерди. У билан охирги марта ксришганимизда қсшиқ срнида бутун вужудимизни карахт қилиб ташлаган бир скирик умрбод хотирамизда муҳрланиб қолганди: «Илоё, тирноққа зор стсин, сл олдида бошини кстаролмай юрсин».\nДуоибад жуда ёмон нарса. Мазлумнинг баддуоси сса инчунун. Буни биз ҳаётда исботини ксрдик. Ҳадиси шарифда Оллоҳ билан мазлум мазлум сртасида парда тссиқ бслмайди дейилган. Ҳаққирост, мазлумнинг дуоси ижобат скан.


Дональд Трамп ва Ким Чен Ин Швейцарияда учрашиши мумкин - Халқ сўзи\n15:55 06 Июль 2018 Дунё\nБу ҳақда Kyodo агентлиги ўзининг дипломатик манбаларига таяниб хабар берди.\nМаълумотларга кўра, Пхеньян ўз дипломатларини Берн, Давос ва Женева шаҳарларига жўнатган. Улар АҚШ ва КХДР раҳбарларининг икки томонлама музокаралари, шунингдек, Хитой ва Жанубий Корея иштирокидаги учрашувлар ўтказишга тўғри келадиган конференц-заллар ва меҳмонхоналар ҳақида ахборот олиб келишади.\nЭслатиб ўтамиз, 12 июнь куни Ким Чен Ин ва Трамп ўртасидаги илк тарихий саммитга Сингапур мезбонлик қилганди. Унинг якунида ўзаро келишувга эришилган эди. Мазкур ҳужжатга кўра, Пхеньян Вашингтон томонидан хавфсизлик кафолатлари берилиши эвазига Корея ярим ороли тўлиқ денуклеризация қилинишини билдирган.


2017 йилда Олмаотада шаҳрида 1931-1933 йиллардаги очарчилик қурбонлари хотирасига ўрнатилган «Ана» (Она) монументи. (Канат Алтйнбаев)\nОЛМАОТА – Кузатувчиларга кўра, тарихий масъулият олдидаги қўрқув сабабли Россия ТИВ 1930 йилларда Марказий Осиёда юз берган фожиани оқлашга уринмоқда.\nРоссия ТИВ 22 февраль куни ўз сайтида «1932-1933 йилларда СССРда юз берган очарчилик натижасидаги фожиа билан боғлиқ иғволар муносабати билан» расмий баёной эълон қилган.\nТИВга кўра, Марказий Осиёдаги «миллатчилик қарашлари тарафдорлари» ўз ҳамюртларига «совет ҳукумати минтақанинг туб халқлари қатлиомини уюштирган» деган фикрга ишонтиришга уринмоқда.\nМоскванинг бу каби асабий муносабатига, жумладан, ўша даврнинг фожиали воқеаларига бағишланган олмаоталик журналист Жанболат Мамайнинг «Зулмат: Қозоғистондаги геноцид» ҳужжатли филми ҳам сабаб бўлди.\n1930 йиллар бошида Қозоғистонда олинган она-бола сурати. (Кино, фото ва аудиоҳужжатларнинг Марказий давлат архиви)\nБолшевикларнинг коллективлаштириш сиёсати натижасида келиб чиққан очарчилик даврида жон сақлаш учун Хитойга йўл олган қозоқлар. («Зулмат. Қозоғистондаги геноцид» филмидан олинган кадр)\nМазкур ҳужжатли филм 30 январ куни Олмаотада намойиш этилди ва 2000 дан ортиқ томошабинни жалб этди. Филм YouTube хизматида 418 минг марта томоша қилинган ва унинг остида 7400 та фикр-мулоҳаза қолдирилган.\nФилм 1920 йиллар охири – 1930 йиллар бошида Қозоғистонда олиб борилган қишлоқ хўжалигини мажбурий коллективлаштириш жараёни ҳақида ҳикоя қилади. Совет аскарлари оч қолган деҳқонлардан донни тортиб олиб, кўчманчиларни колхозларда меҳнат қилишга мажбурлаганда, ҳукумат синфий душман деб эълон қилган бой деҳқонларни қулоқ қилиб сургун қилиши ортидан очарчилик бошланган.\n«Зулмат» филми қозоқ фожиасининг фактлари ва кўламини фош қилади. Буларнинг ҳеч бири Совет даври дарсликларида чоп этилмаган.\n«3 миллиондан ортиқ одам очарчиликдан ҳалок бўлган», дейилади филмда. «Қозоқларнинг босқинчиларга қарши ҳеч бир урушда бу даражада кўп одам қурбон бўлмаган. Бу болшевиклар раҳбарлари Қозоғистонда олиб борган геносид бўлган.»\nБошқа манбаларга кўра, Қозоғистондаги очарчилик қурбонлари сони 1,5 миллиондан 4 миллионгача бўлган.\nОчарчилик сабабли қозоқларнинг учдан бири ҳалок бўлган, тирик қолганлар эса ўз совет республикасида озчиликни ташкил этган, дейди америкалик тарихшунос Сара Камерон. Минглаб қозоқлар Совет шароитларидан бундан-да қийин вазиятда қолган Хитойга қочиб кетишган.\nҚозоғистондаги 1930 йиллар даҳшатлари\nКремль режасига кўра, азоб-уқубатни Қозоғистонда яшайдиган русларга нисбатан қозоқлар ўз таналарида янада оғирроқ ҳис қилганлар, дейди тадқиқотчилар.\nЧет элдан ёрдам келганида уни Совет ҳукумати Қозоғистондаги фақат этник русларга тарқатган ва қозоқлар четда қолган, дейди Олмаотадаги тарих ва этнология институти катта тадқиқотчиси Кайдар Алдажуманов фильм давомида.\nМамайнинг ҳужжатли фильмида режимга қарши бўлган қозоқларга нисбатан совет ҳукумати ҳаво зарбаларини ҳам қўллагани ҳақида маълумот берилади. Ўз юртдошларини бомбардимон қилган учувчиларга мамлакатнинг энг олий – Совет Иттифоқи қаҳрамони унвони берилган.\nОлмаотадаги Ал-Фаробий номли Қозоғистон миллий университетининг тарих профессори Анвар Галиевнинг Карвонсаройга хабар беришича, Иосиф Сталин ҳукумати қишлоқ хўжалигини коллективлаштирди ва хусусий мулкни йўқ қилди.\nҚўшимча равишда «Совет ҳукумати коммунист дунёси инқилобини яратишни мақсақ қилган эди ҳамда бу йўлда дон ва молларни мудофаа заводларини қуриш учун экспорт қиган», деди Галиев.\nДон ва молларни тортиб олишга яна бир сабаб – аҳолини (жумладан қулоқ қилинганларни ҳам) оч қолдириб бўлса ҳам шаҳарлар ва Қизил армияни боқиш бўлган, бу айни вақтда ҳам кўплаб қозоқларга хос бўлган подачи-кўчманчиликка путур етказган ва коллектив фермалар яратилган, бу ерларда ҳеч қандай даромадсиз собиқ кўчманчилар ва деҳқонлар оддий ишчиларга айлантирилган.\n1930 йилги очарчилиги дон ва мол етиштириш билан шуғулланган Қозоғистон, Украина ва Россиянинг Волгабўйи каби Совет ҳудудларида ўлим даражасининг ортишига олиб келди, дейди Марказий Осиёда инсон ҳуқуқлари уюшмаси президенти, Франциянинг Ле-Ман шаҳрида истиқомат қилувчи Надежда Атаева.\n«Бу фалокат Совет даври коммунистларининг шафқатсиз иқтисодий сиёсати туфайли содир бўлган», деди у.\n«Бу воқеалар билан боғлиқ НКВД (КГБдан аввал мавжуд бўлган хизмат) ихтиёридаги маълумотларнинг катта қисми ҳамон махфийликда сақланмоқда», деб қўшимча қилди Атаева.\nАрхив ҳужжатлари қасддан уюштирилган геноцидни тасдиқлайди\n22 февралда эълон қилинган Ташқи ишлар вазири баёнотида даҳшатли ҳақиқатни яширишга ҳаракат қилинган.\nОчарчиликка қурғоқчилик ва қаҳатчилик каби табиий сабаблар таъсир кўрсатган, бунга қўшимча равишда «фавқулодда чоралар вазиятни янада оғирлаштирган», деб хабар берган Кремль эҳтиёткорлик билан. Совет ҳукумати 1933 йилда фавқулодда ёрдамни қабул қилган, дейилади Ташқи ишлар вазирлиги баёнотида.\n80 йилдан кўпроқ вақт ўтган бўлса-да, Россия Сталин режими атайин юзага келтирган очарчилик ҳақидаги маълумотларни яширишга ҳаракат қилмоқда, деди Мамай Карвонсарой нашрига.\nРоссия бунинг аксини исботлаш учун архив ҳужжатларидан фойдаланишини айтиб таҳдид қилмоқда, деди у Кремлнинг очарчилик борасидаги даъволари «очиқдан-очиқ ёлғон» эканлигини қўшимча қилар экан.\n«Қозоғистонда сақланиб келинаётган материаллар қозоқ заминида содир этилган геноцидни тасдиқлайди», деди Мамай. «Бироқ, Кремль муҳим архив ҳужжатларини махфийлаштирган.»\nКремль қўлидаги ушбу ҳужжатлар ошкор бўлса, Москва «Совет ҳукуматининг энг катта жиноятларини тан олишга» мажбур бўлади, деди у.\nРоссия тарихий жавобгарликдан қўрқади ва эътиборни бундай нозик мавзуни кўтараётган шахслар томонига қаратишга ҳаракат қилмоқда, деди инсон ҳуқуқлари фаоли Атаева.\n«Россия ҳукумати ўзининг сукут сақлаш сиёсати қурбонига айланмоқда», деди у. У бундай сиёсат фақат салбий натижа беришини ва «одамларда ҳақиқатни билиш истаги фақат оширишини», қўшимча қилди.\nДемократик жамиятда бундай воқеаларни тарихий ва қонуний томондан баҳолаш учун барча зарур шароитлар яратилиши керак, деди у.\n«Ўшанда Россия ташвиқот мақсадида қўллаётган миллатчилик тагмаъноси бекор бўлади», деди у.\nКремл ҳеч кимдан ва ҳеч нарсадан қўрқмайди. Истаганлар синаб кўриши мумкин.\nҲмм... Лекин, ҳамма совет республикалари ҳам Голодоморни бошдан кечирмагани кўп нарса маҳаллий кадрларга боғлиқ бўлганини кўрсатади. Қирғизистондаги иқлим Қозоғистондан ҳам ёмонроқ, лекин ота-боболаримиз оммавий очарчиликка йўл қўймаган, чунки улар бир-бирларини имкон қадар таъминлашга ҳаракат қилган. Натижада, совет даврида кам сонли этник озчилик кўпайишга эришди. Шундай экан, душманниг ичингиздан изланг, ҳамма айбни чўтир ва эгри грузинга тўнкамасдан.\nСССР - жиноятчи мамлакат\nАлбатта, ахир ҳаммасига Россия айбдор-ку... Сизнинг қозоқ комиссарларингиз-чи... фаришта эдими? Компенсациями? Муаммо йўқ. Аммо аввал, СССРнинг қарзлари учун тўлаган миллиардлаб долларларни Россияга қайтаринг. Совет Қозоғистонида очарчиликдан ўлган руслар, украинлар, немислар, турклар, яҳудийлар, венгерлар учун ким товон тўлайди? Одам нима ҳақда гапираётганини билиши керак.\nКремл бунинг хунини тўлаши керак. Улар халқларни ўз ерларидан сургун қилишган.\nЗулмат – қоронғилик дегани\nҲақиқатда ҳам шундай бўлган, бу қозоқ ҳалқига қарши қаратилган эди\nГеноцид ўз номи билан геноцид. Қозоқларни бунчалик эзиш учун уларни қай даража ёмон кўриш керак? Шундан кейин қандай қилиб коммунистларга ишониш мумкин?\nУларга ер керак эди.\nРоссия икки сабабга кўра ҳеч қачон Голодоморни тан олмайди. Биринчидан, у [Россия] Совет Иттифоқининг вориси сифатида бунга жавоб бериши керак бўлади. Иккинчидан, Коммунистик партия ҳозирги кунгача катта таъсирга эга.\nҚозоғистонда русийзабон аҳолининг кўплигига сабаблардан бири шу. Бу қозоқ биродарларимиз учун геноцид бўлган ва деярли барча туркийзабон республикаларда амалга оширилган.\nБарча туркий халқларга қарши, бу аниқ. Аммо 1932 йилдан сўнг ўтказилган аҳолини рўйхатга олиш маълумотларига кўра, биз икки миллиондан ортиқ одам йўқотдик. Аксинча, Ўзбекистон ва Россияда ўсиш кузатилди, аммо Украина тўққиз миллиондан кўпроқ одам йўқотди. У ерда инқилобчилар уларга қарши қирғин уюштирганларни хўрлашди.\nҲақиқатни билишни истайман.\nГолодомор бўлгани рост, менинг бувим қишлоқнинг барча болаларини очликдан сақлаб қолганлар. Улар бувимни сўнгги нафасларигача унутмадилар. У катта қозонда сули пиширар эди (Урал вилояти, Кускул қишлоғи).\nРоссия, Украина ва Қозоғистондаги Голодомор даҳшатлари ҳақида совет даврининг ўзида гувоҳлардан эшитганим бор. Мен буни инсониятга қарши жиноят деб ҳисоблайман. Муаммо шундаки, 1948 йилда қабул қилинган Геноцид тўғрисидаги охирги қонунда чалкашликлар бор. СССР қонуннинг дастлабки лойиҳасидан синфий ва ижтимоий мақом асосидаги қотилликни чиқариб ташлаб, ирқий ва диний сабабларнигина қолдирган. Шундай экан, ёдда тутайлик, кўплаб юридик ҳужжатлар сиёсий муроса натижаси бўлиб, муқаддас китоблар каби қабул қилинмаслиги лозим. СССР гуноҳга ботгани сабабли ўзи учун индульгенция олишнинг чорасини кўрган. Акс ҳолда бу конвенция имзоланмаган бўларди.\n1960 йилдан бери ҳаётим давомида Қозоғистонда яшаш Россиядан яхши эканлигини кўрганман.\nГолодомор - бу ўсиб келаётган ёш авлод онгини заҳарлашдан бошқа нарса эмас. Америкаликларнинг Қозоғистон билан неча пуллик иши бор? Улар уни қўлга олишни истайдилар, холос. Сизлар эса ҳалиям минғирлаб юрибсизлар. Америкослар сояси остида яхшироқ яшаймиз деб ўйлайсизлар. Улар биринчи бўлиб шу сохта олимларнинг овозини ўчирадилар. Америкача демократия барчангизни янчиб ташлайди. Мустақил фикрлашни ўрганинглар, одамлар. Бу «олимлар»нинг ҳамма гапини чайнамай ютавермасдан, ўқиш ва таҳлил қилишни билиш керак.\nБизнинг тарихимиз ҳақида ниманиям билардинг. Менга бу воқеалар ҳақида қариялардан бири шахсан сўзлаб берган.\nРоссия Мусулмонлорга у́тта каттик золи́мли́к килґа́н\nОнамнинг айтишларича, 70-йилларда овулда ҳамманинг отларини тортиб олиб, битта чуқурга тўплаб, пулемётлардан отиб ташлашган экан. Шундан кейин уларнинг устига керосин тўкишган, қозоқлар очликдан отларнинг жасадларини емаслиги учун. Шундан кейин ҳам кимдир очарчилик сунъий равишда пайдо қилинмаган дейдими? Онам очарчиликни эслар экан, руслар унга бардош бера олмаслигини айтган эди.\nИфлослар!!! Россия мудҳиш жиноятлари учун эртами-кечни жавоб бериши керак бўлади. Қанча қозоқ ўлиб кетди. Бундан олдин эса халқимизнинг яхшилари, зиёлиларини қиришган. Алаш ўрдаликларни таги билан йўқ қилишган. (1917-1918 йилларда Қозоғистонда мавжуд бўлган давлат)\nОчарчиликни исботловчи далиллар бор. Голошчёкин даврида ҳамма нарсани тортиб олишган. Сталинга телеграм орқали баёнот юбориб турилган. Туб аҳолига нисбатан жазо чоралари қўлланилган. (Филипп Голошчёкин, 1925-1933-йилларда Қозоғистон автоном социалистик совет рспубликасининг коммунистик партияси биринчи котиби)\nСтепан Бандера жиноятчи эмас, ҳимоячи ва қаҳрамон бўлган. Ҳурматга лойиқ.\nҲеч қандай қатлиом бўлмаган\nБунинг геноцидлигини исботловчи далиллар ҳамма ерда тиқилиб ётибди, бобо ва момоларимиз бу очарчиликларни ҳеч қачон унутмайдилар.\nОчлик ва очарчиликни (Голодомор) адаштирмаслик керак. Бой одамлар парҳезда ҳам оч қолишлари мумкин. Бу очарчилик эмас. Голодомор иккита энг катта халқни қириб ташлашни мақсад қилган эди. СССР ва Сталин жиноятчи бўлган.\nОчарчилик бўлган, буни рад этиш аҳмоқлик бўлади. ГEНОЦИД БЎЛМАГАН. Худди шундай Украинада очарчилик билан одамларни ўлдириш ҳам бўлмаган. Буни ҳозир Украина халқи геноциди деб аташмоқда. ХХ асрда очарчилик фақат собиқ СССР ҳудудида кенг тарқалган ҳодиса эмасди. Ўттизинчи йиллар бошида АҚШдаги очарчилик бунга мисол бўла олади. «Биз ўрганиб қолган, ёқимли бўлган озиқ-овқатларни бор нарсалар билан алмаштирар эдик... Карам ўрнига буталар баргларидан фойдаланар эдик, қурбақа еганмиз... бир ой ичида онам ва катта опам ҳаётдан кўз юмди...» (Жек Гриффин) 1931 йилдан 1940 йилгача, аҳоли ўсиш динамикасига кўра, АҚШда 8 миллион 553 минг киши ҳалок бўлган. Бу расмий маълумотлар бўлиб, уларни четлаб ўтишга ҳаракат қилинади. Қизиғи аҳоли ўсиш кўрсаткичлари 1931/31 йил бошида бирданига икки баробар ўзгарган. Бирданига тушиб, ўн йил давомида ўзгармай туради. Ҳар қандай жиддий демограф юз миллион аҳолига эга бўлган давлатда кўрсаткичлар динамикаси бундай кескин ўзгариши фақат одамларнинг оммавий ўлими сабабли бўлишини айтади. Қани айтингчи, сиз ҳеч Америка халқи геноциди ҳақида эшитганмисиз? Йўқ! Чунки у ерда очарчилик форс-мажор, Буюк депрессия сабабли юзага келган. Аммо СССРда бу албатта геноцид бўлиши керак! ИККИЛАМЧИ, УЧЛАМЧИ, ЎНЛАМЧИ АМEРИКА СТАНДАРТЛАРИДАН ОДАМНИНГ КЎНГЛИ АЙНИЯПТИ! ___ СССРга қарши ҳар қандай асоссиз ҳужумлар ҳар қандай танқидлар ва фактлар босимига бардош бера олмаяпти. Ҳозир СССРни айблаш ҳам чиройли иш эмас -\nСиз ноҳақсиз. Бошида СССР раҳбарлари саводсиз бўлган, вақт ўтиши билан ўқишган, ўқитишган, кейинчалик вазият яхши томонга ўзгаришни бошлаган. Ўша вақтларда Қозоғистонда жуда кўп қозоқ мактабларини ёпишган, аҳолиси беш юз мингдан ортиқ бўлган Қарағандада фақат битта қозоқ мактаб бўлган, рус мактаблари эса кўп бўлган. Бундан кўриниб турибдики бу билан қозоқ тили, маданияти ва урф одатларини сиқиб чиқариш нияти бўлган.\nБу ҳақиқат..... 1958 йилга келиб, олис қишлоқ туманлари болалари учун биттагина қозоқ интернати қолган.... Шаҳарликлар фақат рус мактабларида ўқишлари мумкин эди..... Мен қарағандаликман....\nРоссия ор-номуссиз ва виждонсиз, энг жиноятчи мамлакатдир\nҲа-я! Низо чиқариш мақсадида нималар қилишмайди. Ғирт ғарб ташвиқоти эканлиги шундай кўриниб турибди.\nҲа, ҳаммасига Ғарб айбдор. Катта бувимнинг айтишларича, ўрислар қозоқларнинг ерлари, квартиралари, моллари ва уйларни тортиб олиб, ўзларига ўхшаган ўнлаб ўрисларга беришган экан. Ким норози бўлса, мол каби ўлдириб ташлашган. Шундай экан, хитойлардан баттар бўлган ўрислардан кўра, Ғарб бўлгани яхшироқ.\nКремль террорчилари суд қилинмагунларича ҳеч қачон тан олишмайди.\nКўп миллатли давлатда миллатлараро адоватни келтириб чиқариш сабабларидан бири шундоқ ҳам заиф бўлган давлатни йўқ қилишдир.\nЖаноблар! Россия ҳам очарчиликдан қийналган, бувимнинг уч фарзанди очликдан ўлган. Яҳудийлар рус фамилиялари билан беркиниб қутуришган эди. Украинада ҳам яҳудийлар ҳукумат тепасига келишган. Ўйлаб кўринг.\nОчлик ҳақиқатда бўлган. 1903 йилда туғилган бувимнинг онаси ва бувим айтиб беришган. Қишлоқда ўзининг ҳовлисида очликдан ўлиб қолган одамларнинг қабрларини кўрсатишган. Нонини ихтиёрий равишда топширишдан бўйин тортганларнинг қўлида ўлган Қизил армия аскарларига яратилган, ҳали ҳам турган ёдгорликни кўрганман. Колхозлар мажбуран ташкил қилинган. Катта бувим Евдокия сигир ва бузоқларини колхозга топширишганларини айтиб берган. Топширишдан воз кечганларни эса қайтиб кўришмаган (уларни мажбурлаб кўчириб юборишган ёки умуман йўқ қилишган). Отам Совет ҳукумати душманларининг отилишидан илма-тешик бўлиб кетган военкоматнинг орқа деворини кўрсатган. Буларнинг ҳаммаси Худо кўрсатмасин даҳшатли. Ўзим православ русман, Воронежда яшайман. Коммунистик партия раҳбарлари яҳудий эканлигидан хабарим бор, аммо менимча бўлиб ўтганларнинг ҳаммаси гуноҳлар учун берилган Худонинг жазоси. Бу каби даҳшатли воқеалар қайтарилмаслиги учун, нимани нотўғри қилганимизни, нима билан Худонинг ғазабига учрашанимизни, нима сабабдан рус-япон уруши, Биринчи жаҳон уруши, инқилоб, фуқаролик уруши ва Иккинчи жаҳон уруши бўлганини тушуниб олишимиз керак. Қариндошларимизнинг давомий гуноҳлари бўлганки буларнинг ҳаммаси чўзилиб кетган.\nРоссия ўз моҳиятига кўра шундай мамлакат – одамхўр. У ўзи содир этган жиноятларига ҳеч қачон иқрор бўлмайди. Шу сабабли ҳам унинг қулаши ва жазо олиши адолатдандир.\nАмериканинг кетини ўпадиганлар тарафидан ёзилган навбатдаги мақола... Бошқаларидан кам бўлмаган буюртмали ва ташвиқот мақоласи. Тез орада америкача «эркинлик» нима эканлигини билиб оласизлар... Назарбоев сиз нафратланадиган совет тузумида тарбияланган сўнгги раҳбар эди. Бутун дунёда фитнали замонлар бошланмоқда. Улар бизнинг (постсовет) мамлакатларга кўпроқ таъсир қилади. Ўша «америкача эркинлик»ка сотилган ва ундан маст бўлган, қўли етган нарсани беқарорликка мубтало қиладиган «либерал» раҳбариятимизга «раҳмат»... Ҳаммага соғ-омонлик тилайман!!!\nФакт фактлигича қолаверади. Совет ҳукумати айби билан қозоқларнинг ярми қирилиб кетган, бу ҳам шунчаки чорваларни тортиб олганликлари сабабли. Қозоқлар деҳқончилик билан шуғулланмаган. Натижада уларни йўқ қилиб юборишган. Бу геноцид ҳисобланади.\nХўш, сизнингча Америка ҳаммасини ўйлаб чиқараётган экан. Лекин, бу мақоладаги фактларга нима дейсиз? Бизнинг бобо ва момоларимиз болалигимизда бу ҳақда бизга сўзлаб беришар эди. Россия доим энг аввало ўз манфаатини ўйлаб келган. У доим ўз иттифоқдошларини бўйсундиришга уринади, салобати ва устунлигини кўрсатиб қўйиш учун. Бу бошқаларга имконият қолдирмаган. Америка ҳақида бемаза гаплар гапириш олдин, тан олинг, Россия ундан ёмон бўлса борку, лекин яхшироқ эмас. Россия Осиё мамлакатларининг тарихини йўқ қилган, улар СССРсиз ривожланмаслигини кўрсатиш учун. Россия Осиё мамлакатларининг ютуқлари учун улардан миннатдор бўлиши керак. Фақатгина биз сизларга тобе эмасмиз, сиз ҳам бизларга тобесиз. Лекин сендаги такаббурлик буни тан олишингга йўл қўймайди. Иккинчи Жаҳон уруши ҳақида фақат Россияга оид маълумотларнинг ўзи билан мулоҳаза юритманглар. Биз энг буюк ва дўстона халқмиз, деб ўз-ўзингизни алдашни бас қилинг. Сизлар бегона мамлакар уёқда турсин, ота-оналарингиз ҳақида қайғурмайсизлар.\nГолодомор ҳақиқатда бўлган!!! Бу тош даврига оид далиллар эмас, балки замонавий тарих. Барча фактлар гувоҳлар томонидан сўзланган ва тасдиқланган. Бунинг учун ким жавоб беради ?! Менимча ҳеч ким. Аммо бу сиёсат бугунги кунда ҳам жуда муваффақиятли амалга оширилмоқда; шунчаки ниқоб остида ва қўй терисига ўралиб олган ҳолда.\nРусия қилган ҳарбий ва иқтисодий жиноятлари учун (1918-1944 йиллардаги қатлиомлар, қулоқлаштириш сиёсати ва сунъий очарчилик), 1960-1980 йиллардаги Орол фожеаси, пахта монокультурасини мажбурий жорий этгани учун Ўрта Осиё халқларига кўп миллиардлик товон пули тўлаши керак. Бу масалани Гаага трибуналига кўтариш керак.\nУ ҳолда сен Россияга заводлар, машиналар, университетлар, мактаблар, ўз чегараларинг, шундай халқларнинг борлиги учун, шунингдек, шу ахлат гапларни ёза олишинг учун Иккинчи Жаҳон урушининг жанг майдонларида жон берган 19 млн. рус ва 1 млн. Марказий Осиё фуқаролари учун пул тўлашинг керак. Марказий Осиёдаги оддий халқ биз учун Биродар халқлар, очарчилик ва бошқалар учун эса сенга ўхшаганлар жавоб бериши керак. Ўз мамлакатингиз равнақи йўлида ишламаслик учун баҳона қидирасизлар, тиланчилик қилиш ва чегарадан ташқарида туриб сасишни эплайсиз, холос.\nҚайси заводлар? Бу заводлар хом ашёни қайта ишлаш ва Россияга юбориш учун қурилган. Москва Қозоғистонни ўмарган. Халқнинг ярмини йўқ қилган. Бу ерда яна ким сасияпти? Одам ҳаёти бир неча миллиарддан қадрли. Бу ерда эса энг камида 3 миллион қозоқ ҳақида гап кетмоқда!!!\nУнда гептил, радиация ва бошқа заҳарли моддалар ишлатиб расво қилган ерларингизни қайтариб берамиз\nТан олинглар, россияликлар. Елкангиздаги гуноҳдан фориғ бўлинг. Акс ҳолда Яратганнинг олдида барчаси учун жавоб берасизлар.\nБунда бутун рус халқи айбдор эмас. Бугунги кунда ҳеч ким бўлган ишлар учун жавоб бера олмайди, ўғил эса ота учун жавобгар эмас.\nГап Россия давлати тўғрисида боряпти. Ахир у СССРнинг меросхўри бўлса ва ҳозирданоқ гўёки Қозоғистонга тортиқ қилган ерларни қайтариб олиш ҳақида гапирмоқда.\nУкраина ва Қозоғистонда одамлар очидан ўлаётган вақтда улар ўзларида саноатлаштириш ишларини олиб боришган. Ғарбга эса буғдой билан ҳисоб-китоб қилишган, ўзларидаги аҳолини боқиш ўрнига. Бу шармандали жиноят.\n“Ғарблик шерикларнинг” очиқдан-очиқ ифлос ташвиқотини бир қарашда англаб олиш қийинмас.\nҒарблик ҳамкорларсиз ҳар қандай қария нималар бўлганини айтиб бериши мумкин. Булар ҳаммасига чидаб индамай келишган, холос. У даврлардаги гувоҳлар кам қолган. Аммо ҳозир яхши яшасак ҳам ушоқ ерга тушмаслиги кераклигини биз қозоқлар (бошқаларни билмадим) болалигимиздан биламиз... Ҳозир эса юзни тортга ботириш таҳқирлашдек гап. Ғарбликлар биланми ёки уларсизми, ёдда тутишлари учун буларни ёшларга етказиш керак.\nБориб турган беъманилик! Навбатдаги аксил-совет сафсатаси. Тарихни ўрганинг, шунда ҳар қанақа бўлмағур гапларга алданмайсиз…\nҚандай тарих? Совет тарихи? Ҳе-ҳе, Андерсонникига ўхшаш эртак бу\n«30-йиллардаги очарчилик, фақат СССРда эмас, жумладан Украинанинг Польша қисмида, Чехословакия ва Румынияда ҳам юз бергани» ёлғон!!! Муаммонинг моҳиятини яширишга уриниш бу. 20-30-йилларда Украинанинг Польша қисмида ҳам, Чехословакияда ҳам, Румынияда ҳам очарчилик бўлмаган. Украинанинг совет қисмида сунъий равишда очарчилик юзага келтирилган. Миллионлаб одамлар ўлган. Шунинг учун Украинада бу расман Хотира куни, бу БМТ томонидан тасдиқланган!\nПольша таркибида бўлган Украина ҳудудида 30-йилларда Голодомор бўлмаган\n(Андрей Еремкин) Еремкинга жавоб. Сиз «Кремлнинг оқлаши»га ёрдам бераман деб фактларни бузиб кўрсатмоқдасиз. Украинлар бу ерда миллат сифатида эмас, 20-йиллар охири 30-йиллар бошида миллатидан қатъи назар Украинада яшаганлар сифатида тилга олинмоқда (украинлар, руслар, яҳудийлар, немислар, болгарлар, греклар...) Бувимнинг оиласидаги 8 боладан иккитаси қолган ва уларни ота-онаси билан Украинадан Уралга сургун қилишган. Бу ўша давр авлодларининг фожиаси...\nАҚШ ҳукумати аллақачон ҳиндулардан узр сўраган ва уларга товон пули тўлаб берган. Шунингдек, ўз ерида яшайдиган ҳиндулар учун ишга ёки университетга ўқишга киришда кўп сонли имтиёзлар тақдим этилади. Россияга ўхшаб, геноцид уюштирилгани билан боғлиқ фактни яширишмагани таҳсинга лойиқ.\nАҚШда ҳиндулар геноциди ҳақида фильм олиш шарт. Карвонсарой эгаси бўлган америкаликлар бунга нима дейиши қизиқ. Геноциддан кейин улар ирокезлар, апачилар, могиканлар ёки черокилар америкаси иттифоқини тузишмаган-ку. Мактабларда ҳиндулар тилида дарс ўтишмаган. Ҳатто бу тилларни ўргатишмаган. 90 фоиз ҳиндулар ўлиб кетган. Уларнинг сони тикланмаган. Ҳозир Қозоғистонда қозоқлар сони 70 фоиз. Советлар қандайдир ғалати геноцид олиб борган экан. 30-йиллардаги очарчилик фақат СССРда эмас, балки Украинанинг Польша қисмида, Чехословакия ва Руминияда ҳам бўлган, бу ерда Қозоғистонга иттифоқ республикаси мақоми берилмоқда!\nМенинг боболарим 1929 йилда Қарағанда яқинидан Авлиё отага (Тараз) қочишган. Онамнинг айтишича, 100 оиладан иккитасигина манзилга етиб бора олган. Кўпчилик йўлда ҳалок бўлган, пиёда юришган, чўнтакларида – тортиб олинган чорва учун берилган пул. Бир ой очарчиликдан сўнг нотўғри овқатланиш натижасида шаҳарда касалликка чалинишган. Онам кўзларида ёш билан сўзлаб берган эдилар.\nАйнан қозоқлар қатлиомини тасдиқловчи ҳолатлар ҳам бўлган. Озиқ-овқат асосан руслар яшайдиган туманларга етказиб берилган. Қозоқлар эса оч қолдирилган.\nОта-онам мол-мулк мусодарасидан кейинги очарчилик ҳақида батафсил сўзлар эдилар. Онам бунга шахсан Сталин, Голощекин айбдор дердилар.\nКоллективлаштириш ниқоби остидаги геноцид бўлган\nМақоладан бир нарсани тушундим, Кремль бу фожиаларнинг фақат миллатчилик билан боғлиқ эканлигини рад этмоқда. Мақолада «1930-йиллардаги очарчилик буғдой ва чорвачилик билан боғлиқ ҳудудлар, айнан Қозоғистон, Украина ва Волгабўйидаги ўлимларга боғланган». Агар маълум бир миллат геноциди десак, Волгабўйини қандай тушунтириш мумкин? Ахир бу рус ерлари-ку, украин ёки қозоқларнинг ерлари эмас-ку. Геноцид тушунчасидан биргина маъно келиб чиқади, бунда маълум бир белги (миллий, табақавий, диний) билан одамлар йўқ қилинади. Миллий мақсад ҳеч қандай мос келмайди. Ундан кўра, кўпроқ табақавий мос келади – бой деҳқонлар қулоқ қилинган. Аммо украинлар украинларнинг геноциди ҳақида (у ердаги деҳқонлар орасида руслар ҳам, немислар ҳам бўлган), энди эса эса қозоқлар ўзлари ҳақида ёзмоқдалар. Аммо, коллективлаштиришдан норози бўлган деҳқонлар дейиш аниқроқ бўлар эди. Мана шу ҳолда Украина, Волгабўйи ва Қозоғистон чеккан азиятларни тушунтириб бериш мумкин бўлади... Фуқаролар урушини миллий геноцидга ўзгартириш? Тарихан мос келмайди. Орқа сана билан қурбонлар ва жаллодларни белгилаш? Ташвиқот ва сиёсийлаштириш... шу билан Карпман ва Берн учлиги ботқоқлигида ботиб қолиш. (Андрей Еремкин)\nВолга бўйида худди Қозоғистонда бўлгани каби иккита очарчилик даври бўлган, бири 21-22-йилларда бўлган бўлса, иккинчиси 30-йилларда бўлиб ўтган. Агар 20-йилларда Саранскдаги қурғоқчилик ҳақидаги маълумотлар тасдиқланса, 30-йиллар ҳақида ҳеч қандай хабар йўқ. 30-йилларда очарчилик сунъий йўл билан пайдо қилинган. Шу билан бирга, ёрдам фақат шаҳарларга етказилган, туб аҳоли яшайдиган қишлоқларга эса ёрдам умуман юборилмаган. Бошқирдистон ва Татаристон бўлган Волгабўйида ҳам худди шундай бўлган. Бу ҳақида гапиришга беришмайди.\nВолгабўйида, Молдовада, Украинада 1946-йилда ҳам очарчилик бўлган.\nБу ерда (1) гап генотсид ҳақиқда кетмаётганлиги, (2) ота ўғил учун жавоб бермаслиги, (3) шу жумладан қозоқлар ҳам коллективлаштиришдек большевикларнинг сиёсатини олиб борганли аниқ. Савол: нима учун мақола муаллифлари жоҳилликда қатъий турибдилар?\nУнда жавоб бермай, пистадек қилиб ўтир\nСовет режими – одамхўрлар режими\nРоссиянинг ўзи ва СССР геноцид мевасидир. Россияда Европадагидан кўпроқ нацистлар бор. Изн берилса, руслар яна ҳаммани ўлдиришни бошлайдилар!\nБу суний очарчилик ўлкада туркийзабон тубжой аҳолини камайтириш учун қасддан уюштирилган. Алихонтўра Соғуний домланинг эсдаликларида ўша пайтларда ён қўшни бўлган Хитойда буғдой кўп бўлганидан далада қолиб кетгани ёзилган.\n«Геноцид» ҳақидаги афсонани яратиш бошлаб юборилибди. Ахмоқгарчиликнинг чегараси йўқ.\nҲақиқат шунақа аччиқ бўлади, буни тан олишга ва бадал пули тўлашга жасоратингиз етмайди\nБиз худди Исроил Германиядан товон тўлашни талаб қилгани каби Россиядан қозоқларни қиргани учун пул тўлашини талаб қилишимиз керак.\nЧақимчи ва ментларнинг авлодидан ниманиям кутиш мумкин.


Кардашьян сартарош олдида ухлаб қолди - сурат ҳаммани кулдирди - Zamin.uz\nИжтимоий тармоқларда америкалик актриса Ким Кардашьян сартарош олдида ухлаб қолиши акс этган сурат пайдо бўлди. Юлдузнинг стилисти Крис Эпплтон суратни Instagram’даги саҳифасида жойлаштирди. Суратда креслода ухлаб қолган Кардашьян тасвирланган.\nКим Кардашьян ва Канье Уэст 2014 йилда турмуш қуришган. Жуфтликнинг тўрт нафар фарзанди бор. Канье Уэст Кардашьяннинг учинчи турмуш ўртоғи ҳисобланади. “Замин” янгиликларини “Facebook”да кузатиб боринг\n7-01-2021, 14:11, Дунё\nЖеннифер Лопесни Instagram’даги расм туфайли судга беришди\n23-04-2020, 15:00, Дунё\nДунёдаги энг қиммат сурат қалбаки бўлиши мумкинлиги маълум қилинди\n14-04-2019, 11:43, Дунё\n10 долларга сотиб олинган сурат экспертлар томонидан 2 миллион долларга баҳоланди\n22-03-2018, 14:30, Дунё\nУлкан кобра ва бўғма илоннинг олишуви... (фото)\n3-02-2018, 14:04, Дунё\nТрамп чизган сурат сотувга қўйилди\n25-07-2017, 08:19, Дунё\nЯнгиликлар » Дунё » Кардашьян сартарош олдида ухлаб қолди - сурат ҳаммани кулдирди


Швейцария¸ Швеция ва Россиядаги “ўзбеклар иши” нима билан тугаши мумкин?\nШвейцария адлия тизимлари музлатган пул ва қуйма олтин нархининг юзлаб миллион доллар экани айтилмоқда.\nOzodlik ONLINE жонли интерактив мулоқотимизнинг 1 октябр¸ душанба куни Тошкент вақти билан 21:05 да бошланадиган янги сонида ана шу савол атрофида мулоҳаза юритдик.\n30 июл куни икки Ўзбекистон фуқароси Шоҳруҳ Собиров ва Алишер Эргашев Женевада қўлга олиниши ортидан Швейцария Бош прокуратураси тўрт ўзбекистонликка нисбатан пул ювиш операцияларига алоқадорлик айби билан жиноий иш очди.\nOzodlikOnline: Швейцария¸ Швеция ва Россиядаги “ўзбеклар иши” нима билан тугаши мумкин?\nГулнора Каримовага қарашли Фонд Форум фаолларидан бири Гаяне Авакян ва МТС-Ўзбекистон ширкатининг собиқ директори Беҳзод Аҳмедов ҳам тортилган мазкур тергов муносабати билан мамлакат адлия тизимлари бир эмас¸ бир неча банкдаги пул ҳисоблари ва депозит қутиларидаги юзлаб миллион доллар қийматидаги пул ва қимматбаҳо сақланмаларни музлатишга қарор қилди. Бу ҳаракат Швейцария матбуоти томонидан “Араб баҳори” юз берган мамлакат мустабидлари ҳисоб рақамлари музлатилишига тенг ҳодиса сифатида баҳоланди.\n19 сентябр куни Швеция жамоатчилик телевидениесида “TeliaSonera-ўзбеклар иши” деб номланган ҳужжатли филм намойиш қилинди. Швеция суриштирув журналистикасининг уч олди вакили томонидан ҳозирланган бу филмда швед ширкати Ўзбекистон ҳукуматидан¸ қонунга мувофиқ¸ бепул тақдим этилиши лозим бўлган лицензияни олиш учун 320 миллион АҚШ доллари миқдорида пора берганликда айбланди. Орадан бир неча кун ўтиб¸ Швеция прокуратурасининг Коррупцияга қарши кураш бўлими TeliaSoneraнинг ўзбек иши юзасидан жиноий иш очилганини эълон қилди.\n24 сентябр куни Россия Федерацияси Ички ишлар вазирлиги қошидаги Тергов департаменти ҳам Россия Жиноят Кодексининг фавқулодда ҳолатларда қўлланиладиган 178-моддаси 2-қисми (“Рақобатга йўл қўймаслик, чеклаш ёки уни бартараф қилиш”) асосида "МТС-Ўзбекистон" ширкатининг Ўзбекистондан сиқиб чиқарилгани юзасидан жиноий иш қўзғатди.\nНорасмий манбаларга кўра¸ бораëтган учала ишда ҳам терговчилар Ўзбекистондаги барча сердаромад соҳалар устидан якка ҳокимлик ўрнатгани айтиладиган президентнинг тўнғич қизи Гулнора Каримованинг тафтиш этилаëтган йирик жиноятларга қанчалик алоқадорлигини жиддият билан ўрганмоқдалар.\nЎзбекистон Республикасининг Женевадаги БМТ ташкилотларидаги доимий вакили бўлган Гулнора Каримова ҳозирча на бу тергов жараëнлари ва на Интернет сайтларида ўзи ҳақида кўпайиб бораëтган фош қилиш руҳидаги мақолаларга муносабат билдирганича йўқ. Тошкентдан олинган хабарларга қараганда¸ Каримова хорижга чиқиш ўзи учун ўта ҳам хавфсиз эмаслиги боис¸ Ўзбекистондан чиқмай қолган.\nНорасмий маълумотларга кўра¸ “ўзбеклар иши” тергови доирасига Швейцария¸ Швеция¸ Россия¸ Ўзбекистон¸ Буюк Британия¸ Франция¸ Туркия¸ Қибрис каби тобора кўпроқ давлат тортилмоқда. Бу тергов билан параллел ва мустақил тарзда журналистик суриштирув ҳам давом этмоқда.\nХўш¸ бу тергов ва суриштирувларнинг ҳозирча етиб келган хулосаси қандай?\nШвейцария¸ Швеция ва Россия ҳуқуқ тизимларининг бирин-кетин Ўзбекистондаги айнан телекоммуникация ва мобил алоқа бозоридаги откат¸ коррупция ва пул ювиш каби жиноятлар билан боғлиқ айбловларни тафтиш этишга киришгани тасодифми?\nБу жиноий ишлар очилишига асос бўлган жиддий далил ва маълумотлар Ғарб адлия тизимларига қандай келиб тушди?\nУч мамлакат терговчилари бошлаган жиноий ишларни Гулнора Каримовага қарши “компромат” дейиш мумкинми?\nКомпромат бўлса¸ бу сиздиришлар кимнинг иши ва улардан ким манфаатдор?\nГулнора Каримованинг отасидан кейин сиëсий ҳокимиятга келиш режаси бораëтган терговлар муносабати билан йўққа чиқарилди дейиш мумкинми?\nШвейцария ва Швецияда бораëтган тергов жараëнлари¸ Сизнингча¸ сиëсий босимдан холи бўла оладими?\nБу тергов натижасида Ўзбекистондаги коррупцион тизимлар бошида турган асосий шахслар аниқланиб¸ халқаро қонунлар асосида жавобгарликка тортилишига ишонасизми?\nҲақиқат юзага чиқишида журналистлар ролини қандай баҳолайсиз?\nOzodlik Online жонли¸ интерактив мулоқотимизнинг 1 октябр¸ душанба куни Тошкент вақти билан 21:05 да бошланадиган навбатдаги сонида ана шу саволлар атрофида фикрлашамиз.


“Ньюкасл”дан яна бир машҳур мураббий юз ўгирди\n3 ноябрь, 2021, 20:02\nТеглар:Ньюкасл | Вильярреал | Унаи Эмери\nЖамоани оладиган мард борми?\n“Ньюкасл” саудиялик инвесторлар қўлига ўтганидан кейин бош мураббий Стив Брюс истеъфога чиқарилган эди.\nКлуб раҳбарияти анчадан бери уни ўрнига муносиб мутахассис топа олмаяпти. Аниқроғини айтганда, Антонио Конте, Зинедин Зидан, Эрик тен Хаг, Жон Терри каби таниқли мутахассислар “қарғалар”ни бошқаришга кўнмади.\nОхирги пайтда “Ньюкасл” хўжайинлари “Вильярреал” билан ишлари юришмаётган Унаи Эмери Англияга келиши кутилаётган эди. Бироқ испаниялик мураббий ҳам музокарадан сўнг ньюкаслликлар таклифини қабул қилмади.\nМаълумотларга қараганда, Унаи Эмери ҳам клубда пухта ишлаб чиқилган ривожланиш режаси йўқ ва бу ҳолатда жамоани гранд клублар қаторига қўшиб бўлмайди.\nБуёғига “Ньюкасл” рўйхатида биргина ёш мураббий Эдди Хау қолди. Унинг бошқарувидаги “Борнмут” 2020 йилнинг ёзида Англия премьер-лигасидан тушиб кетганидан кейин бу мутахассис ҳам ишсиз юрибди.\nЖеррард АПЛга мураббий сифатида қайтиши мумкин\nИспанлар энди Чемпионлар лигасида шов-шув кўтармоқчи\nҲамма мураббийлар Эмеридан ўргансин!


Миршариф Хўжаев: Девордаги сурат – МУНОСАБАТ\nМиршариф Хўжаев: Девордаги сурат\nPosted on april 4, 2013 by admin under Ватандаги ижодкорлар\nДавлат мукофотини олган бир роман ҳақида бундан тўрт-беш йил бурун мақола ёздим.Таниш-билишларга кўрсатдим-у, бирорта таҳририятга юбормадим. Чунки танишларим, биринчи бўлиб, Нусрат Раҳмат: “Буни ҳеч бир газета ёки журнал босмайди”, дейишди. Баъзилари эса: “Цензура йўқ-ку, нега босмайди? “Ўзбекистон адабиёти ва санъати” чиқаради”, дея “қутқу” бердилар. Мен,содда ҳам, гиж-гижга учиб, мақолани 2012 йил бошида “Ўзбекистон адабиёти ва санъати”га жўнатдим.\nОрадан бир ойдан кўп вақт ўтди. Мақола босилмади, жавоб ҳам келмади. Ваҳоланки, қонунга кўра, мен таҳририятга мурожаат қилган фуқаро сифатида, мақолам босилмайдиган тақдирда ҳам, бир ой ичида жавоб олишим керак эди. Уч юз олтмиш километр йўл босиб, Тошкентга бордим, таҳририятга кирдим. Бош муҳаррир ўзида йўқ экан, бўлим мудири Аҳмад Отабоевга учрашдим. У киши: “Мақола бош муҳаррирга ҳам, менга ҳам маъқул бўлди. Бош муҳаррир бу танқидий мақолани ўша роман ҳақидаги бир ижобий мақола билан бирга, бир бетнинг ўзида босамиз, бирор таниқли адабиётшунос олимга шу ҳақда буюртма беринг, дедилар. Ҳозир ўша ижобий мақолани кутяпмиз. Яқин вақт орасида босилади”, дедилар. “Буни ҳеч бир нашр босмайди”, деган танишларим устидан очиқчасига кулдим. Нусрат акага: “Кўрдингизми, ҳақиқат бор десам, ишонмайсиз. Яқинда мақолам ”ЎзАС”да босилади, деб мақтандим. Энди у киши хижолат бўлди.\nШундан кейин яна икки ой ўтди. А.Отабоевга қўнғироқ қилдим. У киши: “Иккинчи мақола тайёр бўлди, шу кунларда босамиз”, дедилар. Лекин туя гўштини еган қурғур битигим чиқавермади. Таҳририятга яна бордим. Бош муҳаррирни тағин учратолмадим. А. Отабоев: “Мақолаларнинг иккаласини ҳам тайёрлаб, бош муҳаррирга бердим, энди у киши билан гаплашинг”, дедилар. Муҳаррирни кутиб-кутиб,келавермагач, телефон рақамини олиб, кетдим.\nЯна бир ойдан кўпроқ вақт ўтди. Тошкентга бориб, бош муҳаррирга қўнғироқ қилдим. У киши мени ишхонасига тақлиф этди. Учрашдик. “Мақолани боплабсиз. Адабиётшуносмисиз? Иккала мақола ҳам менда… Афсуски, босолмаймиз, буни сиз тушунарсиз деб ўйлайман”, дедилар. Мен “тушундим”. Бир танишим: “Мақолани “Шарқ юлдузи”, албатта, босади, ўшанга юборинг”, деди. Соддалик қурсин, бу гиж-гижга ҳам учиб, журнал таҳририятига жўнатдим. Бир ойдан ортиқ вақт кутдим ва таҳририятга бордим. Бу ерда ҳам бош муҳаррирни тополмадим. Бош муҳаррир ўринбосарига учрашинг дейишди. Учрашдим. У киши: “Мақолани босолмаймиз”, дея очиқ айтди. Бундан хурсанд бўлдим. Чунки чўзиб юрмай, дангал айтиб қўя қолди-да.Энди танишларим эмас, мен хижолатда юрипман.\nМақола “Девордаги сурат” деб аталади.\nДавлат мукофоти соҳиби Омон Мухтор ижоди таърифу тавсифга муҳтож эмасдир. У назмда ҳам, насрда ҳам қалам тебрата олишини исботлади. Ёзувчининг 2006 йилда “Шарқ” нашриёт-матбаа аксиядорлик компанияси бош таҳририятида чоп этилган “Навоий ва рассом Абулхайр” романи ўзбек адабиётида кейинги йилларда яратилган ижод намуналари орасида тасвир услуби жиҳатидан оҳорлилиги билан ажралиб туради.\nМуаллиф улуғ мутафаккир асарларида баён этилган айрим тафсилотлар асосида шоир ҳаёт йўлини тадқиқ қилади; у яшаган давр, турмуш тарзи, замондошлари, адабий жараён ҳақида бой маълумот тўплагани кўриниб турибди. Бу эса кишидан, таъбир жоиз бўлса, жасорат, қатъият ва оғир меҳнатни талаб қилиши табиий.\nБадиий жанрда ёзилган бу асарни навоийшуносликка қўшилган ҳисса дейиш ҳам мумкин. Ёзувчининг муваффақиятлари тўғрисида талай илиқ гаплар айтса арзийди. Аммо бу мақолада номи юқорида тилга олинган роман ҳақида айрим мулоҳазаларимни билдирмоқчиман.\nКитобни ўқиш жараёнида, дастлаб, ундаги оддий имловий ва мантиқий хатолар ажаблантирди. Жумладан, 17-бетда: “Карвон ортидан бўйнига ғулу солинган бир тўда қуллар … бормоқда. Ана, улардан бири. Негадир эгнида қора костюм…”, дейилади (барча қорайтиришлар бизники. М.Х.). “Ўзбек тилининг изоҳли луғати” (Москва.”Рус тили” нашриёти. 1981) да: “ғулу – ғалва, жанжал, ғулғула, ғам, ташвиш” маъноларини билдириши ёзилган. “Ғул” сўзига эса ўша луғатда: “айбдорнинг бўйин, оёқларига кийгизиб қўйиладиган жазолаш асбоби; кишан”, деб таъриф берилган. Бу арзимаган хатони мусаҳҳиҳлар ўтказиб юборишган деган фикрга бордим. Афсуски, бундай эмас экан. “Ғулу” сўзи ўша бетда икки марта, 119-бетда яна шу тарзда ёзилган. Демак, саҳв мусаҳҳиҳдан ўтмаган. Ғалва, жанжални эса қул бўйнига боғлаб бўлмайди. Бунинг устига, ХV асрда костюм кийган қулни кўз ўнгимга келтиролмадим.\nКитобда, шунингдек, “гуриллаб” сўзи “гуруллаб”, “кўнгил” – “кўнгул”, “ҳар ҳолда” – “ҳарҳолда”, “ассалому алайкум” – “салом алайкум”, “димоғ” – “думоғ” (ҳаммасини санаш шарт эмасдир) тарзида имловий хатолар билан битилган.\nБундан ташқари гаплардаги сўзларнинг жуда кўп қисми бош ҳарфлар билан ёзилган. Жумладан, “…Навоийнинг Бутун Ҳаёти ва Бутун ижодида – унга хос Ташқи Осойишталик ва Қатъиятга тескари ҳолда – Ички бир ЗИДДИЯТ кўзга ташланади…” (9-бет) жумласида ва бошқа бетларда бу ҳолни кўриш мумкин. Ўзбек тилининг имло қоидасидан бунга изоҳ тополмадим. Асардаги кўплаб имловий хатолар, тил қоидасида учрамайдиган ислоҳлар номдор муаллифга ҳам, мамлакатнинг салмоқли нашриётига ҳам иззат келтирмайди, албатта.\nБу, шунчаки, китобат қилиш жараёнида ўтказиб юборилган арзимас камчиликлар, шунга ота гўри қозихонами, дейишлари мумкин. Китобхон эса бундай деб ўйламайди. Шунга ўхшаш “арзимас” хатоларни кўргандан кейин, тирноқ остидан кир излагандек, ҳар бир жумлага диққат қарата бошладим. 8-бетда: “То рўзи маҳшар тарки хоб айлаб”, деган ибора бор. Мир Алишер эса: “…то субҳи маҳшар тарки хоб айлаб”, деганлар. 73-бетда: “Жаҳондин нотамом ўтмак – ҳаммомдин нопок чиқмоқ”, дейилган. Навоийда: “Жаҳондин нотамом ўтмак – биайниҳ эрур ҳаммомдин нопок чиқмоқ” тарзида келади. Ёзувчи Навоий сўзларини ўзлаштирма гапга айлантирган десанг, улар қўштирноқ ичига олинган. Демак, бу алломадан айнан келтирилган иқтибос ҳисобланади. Яна ўша 8-бетда: “Ҳали ҳеч ким Бу Осмон қаърига кўтарилмаган”, иборасига кўзингиз тушади. Бу энди ширкка ўхшаш гап. Оллоҳнинг арши осмон қаърида бўлса, у ерга Муҳаммад алайҳиссалом кўтарилганлар, дейилади.\nРоманнинг 9-бетида: “Биз Ҳусайн Бойқаронинг ўн бир хотини исмини биламиз. Бека Султон бегим, Чўли бегим, Шаҳри бону бегим, Поянда Султон бегим, Хадича оғо бегим, Попо оғоча бегим ва бошқалар”, дейилган. Булар ва бошқа хотинлар, чиндан ҳам, Ҳусайн Бойқаронинг жуфти ҳалоллари бўлишган. Аммо уларнинг ҳаммаси ҳам унинг хотинлари эмас. Негаки, ислом шариати бир мўминга тўрттадан ортиқ хотин олишга ижозат бермайди. Демак, ёзувчи айтган ўн бир аёлдан фақат тўрт киши унинг хотинлари, қолганлари канизаклари бўлиши мумкин. Қуръони Каримга кўра, эркак учун чўриси ҳалол бўлишига қарамай, уни “хотини” дейиш ўринсиз. Ҳатто Ҳусайннинг бобокалони Амир Темур ҳам бу ақидани бузмаган. Жумладан, Ибн Арабшоҳнинг ёзишича, Мирзо Улуғбекнинг отаси Шоҳрух Мирзо Амир Темурнинг никоҳидаги канизакдан туғилган.\nАлишер Навоий аруз вазнининг донишманди эканлиги ва унинг бу соҳадаги билимини шубҳа остига олиш ақлга тўғри келмайди. Бироқ, романда шоир ғазалларидан келтирилган иқтибосларда аруз вазни қоидаси бузилганлигини кўрасиз.\n“Ўз қаттиғ ҳолимға ўлмасдин бурун мотам тутай”,\nдеган мисра бор. Навоий асарида у қуйидаги тарзда берилган:\n“Ўз қатиғ ҳолимға ўлмастин бурун мотам тутай”.\nМисрада битта ундошнинг ортиқ ишлатилганига шунча ваҳимами, дегувчилар топилади. Афсуски, бундай эмас. Бу мисрада “қаттиғ” сўзи икки “т” ундоши билан ёзилса, аруз вазнининг рамали мусаммани мақсур шаклида битилган ғазал афоили бузилади, яъни қоидадан чекинилади. Бу ҳам мусаҳҳиҳ хатосидир деган андиша билан ўқишни давом эттирамиз. 72-бетда мутақориб баҳрининг мусаммани мақсур шаклидаги:\n“Мени ишқдин манъ этар содда шайх”\nмисраси учрайди. Навоийда у:\n“Мени ишқдин манъ этар сода шайх”\nтарзида берилган. Бунда ҳам юқорида таъкидланган ҳолат такрорланган.\nЭнди Алишер Навоий ва Ҳусайн Бойқаро ҳаётлари, ўзаро муносабатлари хусусидаги тасвирларга эътибор қаратамиз. Асарнинг 11-12-бетларида:\n“Алишер кўчада кетаётиб, болохонада, дарча олдида ўтирган қизни кўрган, бир қарашдаёқ телбаларча севиб, ҳаяжондан титраб кетган! …улар бир-бирларига ўргана бошлашади. Қизнинг сингилчаси аксар кўчада, эшик олдида ўйнаб юради.\nАлишер сингилчани қўлга олади. У орқали Қизга хат ва шеърлар юбориб туради…кейин, ниҳоят ўтиб кетаётган Алишерга (қиз.М.Х.) дарчадан гул ташлайди”, деб ёзилган.\nИслом шариати қатъий амал қилган XV асрда боғбон қизи Гулининг, деярли, нотаниш ва номаҳрам кишига дарчадан гул ташлаши воқеаси ўқувчига ХХ аср “комсомолка, спортсменка” қизлари ҳаракатини эслатади.\n”Шу кунлар кимдир тасодифми, Алишерга нисбатан ғайирлик-душманлик қилибми? – Ҳусайн Бойқарога Боғбоннинг Гўзал Қизи ҳақида хабар етказади. Ҳусайн маҳрамларига буюриб, оёғини ерга теккизмай, Қизни саройга келтиради…\nҲусайн Қизнинг васлига етишолмайди. Уйланишга қарор қилиб, уйланолмайди ҳам.\nҚиз норозилик билдиради.\nКескин қаршилик кўрсатади…\n…Қиз Алишерга кўнгил берганини подшоҳга айтмайди. Айтолмайди… “, дейилган.\nСултон саройига келтирилган канизакнинг подшоҳга қаршилик кўрсатиши у давр учун мутлақо нотабиий эди. Буни қарийб бир ярим минг йиллик, мусулмончилик билан боғлиқ, тарихимизнинг исталган давридан мисол келтириб, исботлаш мумкин.\nМасалан, Бухоронинг сўнгги манғит амирлари саройига канизаклар келтирилиши мисолида бу ҳолатни таҳлил қиламиз. Аҳмад Донишнинг ёзишларича, айрим бухороликлар амир саройига ўз қизларини келтириб, “дарборбоп матомиз бор”, дея боргоҳга қолдириб кетишган. Фақат амир хоҳласа, қизга доманраслик (доманраслик – қизга тегинмоқ маъносида) қилган, акси бўлмаган. Айрим доманрас бўлган канизаклар (баъзан доманрас бўлмаган канизаклар ҳам) ҳукмдор амри билан, дарборнинг бева эркакларига тортиқ этилганлар. Канизакнинг фикри ҳеч қачон сўралмаган.\nЁки XV аср охири XVI аср бошлари (айнан Ҳусайн Бойқаро яшаган давр) га оид далилни олинг: Мирзо Бобур Шайбонийхон билан Самарқанд учун курашда опаси Хонзода бегимни, сулҳ шартига кўра, рақибига қолдириб, бу ердан чиқиб кетгани ва Шайбоқхон Хонзода бегим билан беш йиллар чамаси яшаб, ундан ажралгани воқеаси кўпчилик замондошларимизга маълум. Шундан кейин Хонзода бегимни Шайбонийхон холаваччаси Саид Ҳодихожага хотинликка беради. Бу шароитда ҳатто темурийзода Хонзода бегим эътироз билдиролмаган. Боғбон қизининг подшоҳга “норозилик билдиргани” ва шоҳнинг “уйланишга қарор қилиб, уйланолмагани” кишини таажжублантиради, албатта.\nРоманда бу воқеалар тасвирлангандан кейин муаллиф бундай деб ёзади:\n“Ўшанда унинг (Навоийнинг. М.Х.) Ҳусайн билан муносабати бузилганмиди?! Йўқ.Орадаги “яқин”ликка озгина соя тушади, холос… Агар Алишер билан Гули воқеаси чиндан рўй берган бўлса… бу воқеа Алишернинг 16 ёшдан узоғи билан 28 ёшга киргунча вақтни қамраб олиши мумкин. (Ҳусайн биринчи хотинига 18 ёшида уйланган эди.)\nЭнди қаранг! Бу даврда (Алишер 16 ёшдан 28 ёшгача бўлган пайтда) Хуросон подшоҳи Ҳусайн Бойқаро эмасди! …Бу даврда Алишер у билан кам кўришган. …Шундан кейин 7 йил (35 ёшгача) Ҳусайн саройида хизматда бўлган Алишер ёш қиз Гули билан яширин алоқа ўрнатиб, учрашиб турганига эса ақл бовар қилмайди (у энди Хуросонда машҳур) …Демак, муҳаббат можаросига Ҳусайннинг дахли йўқ!…Бу воқеа Ҳусайндан олдинги Хуросон ҳукмдори (Хуросоннинг Ҳусайндан олдинги ҳукмдори. М.Х.) Султон Абусайид даврига тўғри келиши мумкин эди…” (16,19-бетлар).\nБу гаплар ҳақиқатга яқин. Ундай бўлса, юқорида Алишер билан Ҳусайнни бир-бирига қарама-қарши қўйиб, муаллифнинг: “…орадаги “яқин”ликка (Алишер ва Ҳусайн орасидаги. М.Х.) озгина соя тушади, холос. (Бу соя кейинчалик гоҳ-гоҳо кўзга ташланади)”, деб ёзишидан мақсад нима?\nҚиз можароси, ёзувчи таъкидлаганидек, Султон Абусайид билан боғлиқ деб фараз қилайлик. Романда Абусайидга бундай баҳо берилади:\n“…Абусайиднинг ўзига бино қўйгани, нодонлиги, жоҳиллиги, ёвузлигини (Навоий. М.Х.) кўради.” (20-бет).\nХўш, энди Гули Абусайид саройига келтирилди, деб тасаввур қилинг. Шундай “жоҳил, ёвуз” шоҳ қизнинг унга маҳрам бўлиш ёки бўлмаслигини сўраб ўтирармиди?\n“Султон (Абусайид. М.Х.) Алишердан қандай қутилишни ўйлайди. У суръатли бир равишда Алишерни Самарқандга сургун қилади…(ҳеч қандай сургунсиз, ўз ихтиёри билан кетган бўлиши ҳам мумкин.)”, дейилади (21-бет).\n“Суръатли бир равишда Алишерни Самарқандга сургун қилади”, дея қатъият билан таъкидлангандан кейин: “ўз ихтиёри билан кетган” деб гумонсираш ўқувчида ҳам шубҳа уйғотади. Адабиётшуносликда олиб борилган кейинги тадқиқотлар ҳам Алишер Навоийнинг Самарқандга сургун қилиниши масаласини шубҳа остига оляпти (жумладан, профессор Ш.Сирожиддинов). Бадиий адабиётда эса, афсуски, ўқувчи ҳамон чалғитиляпти.\nАлишернинг Гули билан муносабатига хотима қўйиш учун муаллиф:\n“Мабодо 28 дан 35 гача оралиғда унга (Алишерга. М.Х.) муҳаббат Буюрган бўлса-чи?!\nБу ҳолда унинг севгилиси – Гули эмас!\n(олдинги Воқеа Бу Даврга сиғмайди!)\nБуниси барибир (бари бир. М.Х.), кейинги Муҳаббатми?! Иккинчисими?!\nГули – Биринчи бўлиб қолаверади…” деб ёзади (22-бет).\nБуни қандай тушуниш мумкин? “Севгилиси – Гули эмас-у…Гули Биринчи бўлиб қолаверади…”!?\nАсарнинг “Иккинчи дафтар”ида Ҳусайн Бойқаро шажараси келтирилади:\n“Ҳусайн Мирзо бинни Ғиёсиддин Мансур бинни Бойқаро бинни Умаршайх бинни Амир Темур.\nУ она томондан ҳам Темур авлоди. Феруза бегим – Темурнинг яна бир ўғли Мироншоҳ Мирзонинг қизи эди.\nҲусайн – каримут-тарафайн, икки тарафдан Темурга туташ… ”(27-бет).\n”Ўзбекистон миллий энциклопедияси”да бундай деб ёзилган: “Ҳусайн Бойқаро…онаси темурийлардан Мироншоҳнинг набираси…” 11-том, (397-бет).\nДарҳақиқат, Ҳусайн ота томондан Амир Темурнинг чевараси, она томондан эса эвараси ҳисобланади. Демак, онаси Феруза бегим Мироншоҳ Мирзонинг, романда айтилганидек, қизи эмас, набирасидир.\n31-бетда шундай жумла бор: “…У (А.Навоий. М.Х.) Машҳад, Ироқ, Сабзавор,…шаҳарларида…сарсон-саргардон кезади”. Ироқ деган шаҳар бўлмаган ва ҳозир ҳам йўқ.\nТўртинчи дафтарда тасаввуф хусусида фикрлар билдирилади. Маълумки, Шарқ адабиётини ўша даврнинг ҳукмрон мафкураси – ислом фалсафасисиз, яъни тасаввуфсиз тасаввур қилиб бўлмайди. Е.Э.Бертельс: «Навоий тасаввуфнинг барча ахлоқий томонларини қабул қилди, тасаввуф алалоқибат эришадиган мақсадларни ўз олдига идеал сифатида қўйди, аммо тақдир унга раво кўрган муҳит билан алоқаларини узмади. У тасаввуфнинг оташин мухлиси, қалбида суфий, ушбу таълимотнинг билимдони эди, бироқ у амалиётчи суфийга айланмади», деб ёзган эди. Ҳужвирийнинг фикрича, Навоий усул соҳиби – мутасаввиф, яъни тасаввуф илмидан хабардор, олим (проф. И.Ҳаққул фикри).\nА.Навоий амалиётчи суфийга айланмаганлиги, унинг тасаввуфона шеърлар ёзмаганлигини билдирмайди, албатта. Шоир ижодида ҳам дунёвий, ҳам илоҳий ишқ бир хилда аксини топган деса бўлади. Тасаввуф ҳақида мукаммал фикр билдиришни даъво қилмасдан, фақат бир гапни айтмоқчиман: “Навоий ва рассом Абулхайр” романида шоир асарларидан келтирилган иқтибосларнинг кўп қисми муаллиф томонидан дунёвий ишқ мадҳи сифатида таҳлил қилинганга ўхшайди. Ваҳоланки, фикримча, у ғазаллар орасида соф суфиёна руҳда ёзилган асарлар бор. Бунга кўплаб мисоллар келтирса бўлади. Бироқ бу ишни мутасаввиф олимлар ҳукмига ҳавола қилиб, А.Навоийнинг, романда тасвирланган, муҳаббати ҳақида мулоҳаза юритсак.\n“…Буюк Шоир…Бошқа Номаълум гўзални севмаслиги мумкин эмас… Шу ўринда айтаман. Номаълум Гўзал бўлмаса, фақат ғазаллар эмас, Алишер “Хамса”ни ёзганида ҳам, Лайли ва Мажнун, Фарҳод ва Ширинлар ишқини “тўлиб” чизолмас эди! Унга ҳатто Гули ҳам “ёрдам” беролмас эди!)\n…Алишер Номаълум Гўзал билан бот-бот учраша бошлайди. Улар орасида чинакам МУҲАББАТ ДАМЛАРИ кечади. Лекин атрофдагилар ҳеч нарсани кўрмайдилар! Эшитмайдилар! ”, дейди (90-91-бетлар).\nНавоий иккинчи (Номаълум) гўзални севди, деб ишонайлик. Давлат арбоби – муҳрдор, вазир, Хуросонда, мавқе жиҳатидан, Ҳусайн Бойқародан кейин иккинчи, бойликда ҳам Мовароуннаҳр ва Хуросонда Хўжа Аҳрордан кейин турувчи мулкдорнинг севгисини бошқалардан яширишига сабаб нима? Ошкора никоҳдан ўтишига нима монелик қилган? У тарки дунё қилган зоҳид эмас эди-ку! Муаллиф шоир билан номаълум гўзални – никоҳсиз, бир-бирига номаҳрам кишиларни, яширинча учраштириб, ўзи хижолат тортгандек: “…эҳтимолки, аввалдан Алишер бирон дўсти, сирдоши (Паҳлавон Муҳаммаддек киши)ни чақириб, Номаълум Гўзал билан ўртага бир коса сув қўйиб, махфий никоҳдан ҳам ўтган (мен бунга зиғирча шубҳаланмайман)! У Худодан қўрққан жиддий тариқат кишиси ,” деб ёзади.\nГап “эҳтимолки” деб бошланади-да, охирида “бунга зиғирча шубҳаланмайман”, дейилади. Жумладаги эҳтимол тўғрими, шубҳаланмасликми? Муаллиф бир гапнинг ўзида ҳам шубҳаланяпти, ҳам қатъият билдиряпти. Умуман, беш юз йил аввал салт-сувой ўтган Навоийнинг ётоғидаги тўшагини бугун титкилашга ҳожат борми? Мана бу гапларга эътибор беринг:\n“…ривоят бўйича, Давлатбахт деган канизакни Хадича (Ҳусайн Бойқаронинг хотини. М.Х.) “имтиҳон учун ” бир оқшом Алишернинг уйига киритиб юборади (яна никоҳсиз эркак билан аёлнинг махфий учрашуви. М.Х.). Улар туни бўйи суҳбатлашишади… Алишер билан Давлатбахт бир-бирига нисбатан аввалдан яқинлик сезган. (Бу романдаги учинчи муҳаббат. М.Х.) Бўлмаса, Алишер уйида канизакнинг қолишига изн бермасди. Давлатбахт ҳам Хадичанинг “шумлиги”га қараб, “шарт”ни бажаравермасди. Ўша давр шароити…ни минг инобатга олганда ҳам, Кўнгул Ҳукми! Менимча, шундай”. (87-бет). 99-бетда эса ёзувчи: “Унга (Навоийга. М.Х.) “ўйинқароқлик” либосини кийдириш муносиб эмас”, дейди. Навоийни номаҳрам қизлар билан махфий “учраштириш”, уларни бир кеча бир уйда қолдириш, “бир-бирига нисбатан аввалдан яқинлик сезган”, дейиш, ораларида “чинакам МУҲАББАТ ДАМЛАРИ” кечганлигини таъкидлаш, унга ўйинқароқлик либосини кийдиришдан бошқа нима бўлиши мумкин?\nБундай тафсилотлар, асосан, Ғарб адабиётига хос ҳол. Алишер Навоий тимсолини насронийлар адабиётидаги Дон Жуан сингари образларга ўхшатиш бизга ярашмайди.\n“Навоий ва рассом Абулхайр” романини жанр мезонига қўйганингизда ҳам унинг бу талаблар андазасидан чиқиб кетишига гувоҳ бўласиз. Аниқроғи, асарда, жанрнинг энг муҳим талабларидан бири – зиддият (конфликт) йўқлиги кўзга ташланади. Бу эса, ўз навбатида, кульминация ва зиддият ечими билан боғлиқ муаммони келтириб чиқарган.\nАлишер Навоий билан Ҳусайн Бойқаро ораларидаги муҳаббат можароси романнинг асосий зиддияти деб қаралса, буни муаллифнинг ўзи инкор қилган. Бундай можаро бўлмаган, дейди ва бу тўғри. Султон Абусайид билан боғлиқ, Самарқандга сургун масаласими, десангиз, тағин ёзувчи: “ҳеч қандай сургунсиз, ўз ихтиёри билан кетган бўлиши ҳам мумкин”, дея бу фикрни ҳам шубҳа остига олади. Ҳатто сургун воқеаси юз берганида ҳам, романда бир жумла билан тасвирланган бу ҳолатни, жанр талаби нуқтаи назаридан, зиддият деб бўлмайди. Романнавис дарғалардан бири – Лев Толстой эса: зиддият тасвири бўлмаган асар муаллифнинг истеъдодсизлигидан дарак беради, деган.\nБалки “зиддият”, “кульминация” сингари тушунчалар ҳозирги адабиётшунослик назарияси тан олмайдиган масалаларга айлангандир. У ёғи менга қоронғи.\nАсардаги таъсирдорлик – ҳаққонийлик (бадиийлик мезони), яъни китобнинг ўқувчини қай даражада ҳаяжонлантира олиши ёки акси ҳақида ҳам узоқ вақт баҳслашиш мумкин. Бунга юқорида талай мисоллар келтирилди.\nҲурматли ёзувчимиз Омон Мухтор “Ўзбекистон адабиёти ва санъати” газетасининг 2012 йил 8-сонида босилган “Бефарқ қараб бўлмайди” сарлавҳали мақоласида мамлакатимиздаги адабий жараён хусусида куйиниб ёзган. Аммо, афсуски, мақолада айтилган танқидий фикрлар, менимча, чумчуққа милтиқдан отилган сочма ўққа ўхшайди. Танқид, деярли, ҳеч кимга тегишли эмас.\nАдабиётимизда содир бўлаётган ва Омон ака тилга олган шунга ўхшаш ҳолатларнинг асосий сабаби: “менга тегма, сенга тегмайман” қабилида иш тутилаётганида деб ўйлайман. Адабиётшунослигимиз ҳам ўзбекона андишани бузиш ниятида эмасга ўхшайди. Танқидчиларимиздан бири ўзбек адабиётида Омон Мухторчалик кўп роман ёзган муаллиф йўқ деганидан воқифмиз. Лекин адабиётда сон ортидан қувиш нима эканлигини Алишер Навоий беш юз йил муқаддам айтиб қўйган эди. Бундай ҳолатдан фақат ҳақиқий адабиёт ютқазади.\nО.Мухтор романнинг бошида: “Навоий тўғрисида юзлаб китоблар ёзилган. Аммо кўнглим тўлмади. Буларнинг аксарида у тирик одамдан кўра кўпроқ девордаги суратга ўхшайди”, дейди (7-бет). Асарни ўқиб, оддий адабиёт мухлиси сифатида, ўша суратнинг девордан пастга тушганлигига сира ишонгим келмади.\n← Тақдир ҳукми (қисса)\nФУРУF ФАРРУХЗОД: ВИДО →


Тошкентда даҳшатли ЙТҲ: иккита одам ёнаётган автомобильда тириклайин ёниб кетишди - UzNews.uz\nBMW ва Lacetti иштирокида содир бўлган ЙТҲда икки киши ҳалок бўлиб, яна икки нафар йўловчи касалхонага ётқизилган.\n9 январь куни соат 21:17да Чилонзор туманининг Бунёдкор ва Фурқат кўчалари кесишмасида BMW ва Lacetti иштирокида ЙТҲ содир бўлди.\nТошкент шаҳар ИИББнинг хабарига кўра, Lacetti русумли автомобиль (давлат рақами 01 В 889 WA) ҳайдовчиси 44 ёшли Д.М. Ислом Каримов кўчасига бурилишдан олдин светофоргача бир неча метр масофа қолганида тор жойда тўхтаган. Тезликни ошириб ҳаракатланиб келаётган BMW автомобили (давлат рақами 01 Т 777 ЕВ, Шайхонтоҳур туманида яшовчи 63 ёшли К.М. номига расмийлаштирилган) Lacetti'га тўқнашиши оқибатида автомобилларда ёнғин келиб чиққан.\nLacetti автомобили ҳайдовчиси ва 6 ёшли йўловчиси Д.М. Тошкент шаҳар ИИББ ЙПХ ва Миллий гвардия ходимлари томонидан қутқарилгач, жароҳат ва куйишлар билан шифохонага етказилганлар. Яна икки нафар йўловчилар – 44 ёшли И.М. ва 8 ёшли Я.М. воқеа жойида вафот этган.\nBMW автомобили ҳайдовчиси воқеа жойидан яширинган. ЙТҲ содир бўлганида автомобилни бошқарган ҳайдовчининг шахсини аниқлаш бўйича чоралар кўрилмоқда.\nЙТҲнинг тахминий сабаби: BMW автомобили ҳайдовчиси тезликни кескин оширган.\nЙТҲ ҳолати бўйича Чилонзор тумани ИИО ФМБ ҳузуридаги тергов бўлими томонидан ЎзР ЖКнинг 266-моддаси (“Транспорт воситалари ҳаракати ёки улардан фойдаланиш хавфсизлиги қоидаларини бузиш”) “а” банди 3-қисми билан жиноий иш қўзғатилди.\nВидео воқеа жойидан UzNews.uz мобиль мухбири томонидан юборилди.


АҚШда россиялик боксчи Поветкин иши бўйича суд тингловлари бўлиб ўтди\n20:35 / 11.02.2017\nАҚШда россиялик боксчи Александр Поветкин иши бўйича суд тингловлари бўлиб ўтди. Ҳакамлар ҳайъати ўз ҳукмини 13 февралда чиқариши мумкин, деб хабар бермоқда ТАСС ахборот агентлиги.\nСуд иши Поветкин ва америкалик боксчи Деонтей Уайлдер ўртасида ўзаро эътирозларга тааллуқлидир. Бунга Москвада ушбу боксчилар ўртасида бўлиб ўтмаган жанг сабаб бўлган. Жанг россиялик боксчининг допинг-намунасида тақиқланган мельдоний излари топилгандан кейин бекор қилинганди.\n"Ўйлашимча, ҳайъат бир неча соат кенгашиб, тушлик ёки кечга яқин ўз ҳукмини чиқаради", деб айтган Поветкин манфаатларини ҳимоя қилувчи Алексей Карпенко.\nУайлдер ва промоутерлик компанияси Нью-Йорк судига Поветкин уларга 5 млн доллар тўлаши кераклиги тўғрисида даъво аризаси берган. Рақиб томоннинг фикрича, жанг бекор қилиниши сабаб Поветкин уларга зарар етказган. Россиялик боксчи ва унинг промоутерлари ҳам рақиб томонга қарши даъво билан чиққан. Америкалик боксчи ва промоутерлик компанияси россияликни обрўсизлантирувчи маълумотлар тарқатишда ва жангни барбод қилишда айбланмоқда. Россияликлар америкаликлардан 34,5 млн доллар талаб қилишмоқда.\nҲакамлар ҳайъати бу ҳафтада томонларнинг далиллари, допинг бўйича мутахассислар, Поветкин ва унга маслаҳат берган шифокор кўрсатмаларини тинглаганлар.\nЕнгилмас Уайлдер навбатдаги жангда ҳам нокаут билан ғалаба қозонди\n15:40 / 04.03.2018


Мактаб таълими – жаҳон тажрибасига таяниб | NORMA.UZ\nМактаб таълими – жаҳон тажрибасига таяниб\n2018–2021 йилларда Ўзбекистон Республикаси халқ таълими тизимини янада такомиллаштириш бўйича чора-тадбирлар дастури (5.09.2018 йилдаги ПҚ–3931-сон қарор) тасдиқланди.\nI. Қонун ҳужжатларини такомиллаштириш\nўқитувчининг мақоми, педагогик фаолият принципларини белгилаш;\nўқитувчилар малакасини ошириш тизимини такомиллаштириш; ўқитувчининг нуфузи ва қадр-қимматини ҳимоя қилиш кафолатлари, ш.ж. ўқитувчиларнинг касбий фаолияти билан боғлиқ бўлмаган ишларга жалб этилишини тақиқлаш, хусусан айбдор шахсларнинг жавобгарлигини ошириш;\nижтимоий таъминот ва якка тартибда педагогик фаолият юритиш ҳуқуқини мустаҳкамлаш;\nPISA ўқувчиларнинг ўқишдаги ютуқларини баҳолаш бўйича халқаро дастурда (15–16 яшар ўқувчиларнинг математик саводхонлиги, ўқиш ва табиатшунослик соҳасидаги саводхонлигини баҳолаш);\nTIMSS мактабдаги математика ва табиий фанлар соҳасидаги таълим сифатининг халқаро тадқиқотида (4 ва 8-синфлар ўқувчиларининг математика ва табиий фанлар соҳасидаги саводхонлигини баҳолаш);\nPIRLS матнни ўқиш ва тушуниш сифатининг халқаро тадқиқотида (бошланғич мактаб ўқувчиларининг матнни ўқиш ҳамда тушуниш даражаси ва сифатини баҳолаш).\nБундан ташқари, мамлакатимиз TALIS ўқитиш ва ўқиш тизимининг халқаро тадқиқотида (ўқитувчиларнинг меҳнат шароити ва мактаблардаги таълим муҳитини баҳолаш) қатнашади.\nБарча халқ таълими муассасалари 2021 йил охиригача кенг полосали Интернет (камида 10 Мб/с, томонларнинг келишувига кўра ҳар йили тезлик оширилишини ҳисобга олган ҳолда) билан таъминланади.\nИнтерактив таълим хизматларини кўрсатиш учун портал ишлаб чиқилади, у қуйидагиларни ўз ичига олади:\nумумтаълим муассасаларининг электрон маълумотлар базаси;\nУмумтаълим муассасалари ўқувчиларининг идентификацион карталари (ID-карта, NFS белги ва бошқалар) жорий этилиб, уларни банк ва бошқа тизимларга интеграциялаш имкони яратилади.\nБундан ташқари, умумтаълим муассасалари ўқувчиларига жисмоний шахснинг шахсий идентификация рақамини (ЖШШИР) бериш чора-тадбирлари кўрилади.\nУшбу масалаларни ҳал этишда умумтаълим муассасаларида шу жумладан қуйидаги усуллар орқали чет тилларни ўқитишни кенгайтириш лойиҳасига таянадилар:\nрус, инглиз, француз, немис ва бошқа тилларга ўргатадиган мактаблар очиш;\nзамонавий талабларга жавоб берувчи чет тиллардаги дарсликларни нашр этиш.\nРус тили ва адабиёти соҳасидаги педагог кадрларни тайёрлаш ва қайта тайёрлаш учун Ўзбекистонда Россия олий таълим муассасаларининг филиалларини очиш кўзланган.\nПедагог кадрлар жуда тақчил бўлган олис ва тоғли туманлардаги мактабларнинг кадрлар билан боғлиқ муаммолари ечимини топади. Бунинг учун ушбу туманлардаги абитуриентларни педагогика олий таълим муассасаларига имтиёзли қабул қилиш учун квоталар сонини ХТВнинг илтимосномасига кўра ошириш режалаштирилмоқда.\n2019/2020 ўқув йилидан бошлаб олий педагогика таълим муассасаларида «Халқ таълими соҳасида менежмент» таълим йўналишлари бўйича мутахассислар тайёрлана бошлайди.\nҚуйидагиларни назарда тутувчи «Замонавий мактаб» Давлат дастурини қабул қилиш режалаштирилмоқда:\nБундан ташқари, 2020–2022 йилларда умумтаълим муассасаларини реконструкция қилиш, капитал таъмирлаш ва жиҳозлаш бўйича манзилли дастурни ишлаб чиқиш ва тасдиқлаш режалаштирилган. Ҳужжатда қуйидагилар назарда тутилади:\nхалқ таълими тизими муассасаларини реконструкция қилиш, капитал ва жорий таъмирлаш, уларга туташ ҳудудларни ободонлаштириш, йўлларни лозим даражада сақлаш;\nхалқ таълими тизими муассасалари электр энергияси, табиий газ, ичимлик суви ва бошқа коммунал хизматлар билан узлуксиз таъминланишини ташкил этиш;\nхалқ таълими тизими муассасаларини ўқув йили ва кузги-қишки даврга тайёрлаш чораларини кўриш.\n«Баркамол авлод» болалар марказларининг моддий-техник базасини яхшилаш, шу жумладан қуйидаги чоралар кўрилади:\n2019–2025 йилларда мазкур марказларни қуриш, капитал таъмирлаш, реконструкция қилиш ҳамда зарур ускуналар ва инвентарь билан жиҳозлаш манзилли рўйхатларини тасдиқлаш;\nтизимли асосда ўқувчиларнинг турларини уюштириш учун ҳар бир минтақада 100–150 ўринли «Болалар туристик базалари»ни ташкил этиш;\nБарча ҳудудларда ихтисослаштирилган тилларни ўқитиш мактаблари очилади\n2019, 10 декабр№ 50


Президент “Меценатлик тўғрисида”ги қонунни имзолади - UzNews.uz\nПрезидент “Меценатлик тўғрисида”ги қонунни имзолади\nҲомийлик билан шуғулланувчи кишиларга солиқ ва бошқа мажбурий тўловлар ҳамда тарифлар бўйича имтиёзлар ва преференциялар берилади.\nМеценатлик маданият ва санъат, илм-фан, таълим, маърифат ҳамда ушбу соҳаларни ривожлантириш билан боғлиқ бошқа фаолият соҳасида жисмоний ва юридик шахслар томонидан амалга ошириладиган ҳомийлик фаолиятидир.\nҲужжатга мувофиқ, жисмоний ва юридик шахслар меценатлик фаолиятини ихтиёрийлик ҳамда бу фаолиятнинг мақсадларини эркин танлаш асосида монеликсиз амалга оширишга ҳақлидир.\nШунингдек, Қонунга кўра давлат меценатларга солиқ ва бошқа мажбурий тўловлар ҳамда тарифлар бўйича имтиёзлар ва преференциялар бериш кабилар орқали ушбу фаолиятни қўллаб-қувватлайди.\nМеценатлик кўмаги давлат бюджети маблағлари ҳисобидан амалга оширилиши мумкин эмас.


Муҳаммад Салом. Қарз (ҳикоя) | www.ziyouz.uz\nБош саҳифа Ўзбек насри онлайн антологиясиМуҳаммад Салом (1938)Муҳаммад Салом. Қарз (ҳикоя)\n— Ҳм… — деб қўйди Ҳайит ака қошларини кўтарганча, сал очилди: «Зўрроқ дастурхонга ҳожат йўқ». Бироқ шу ондаёқ дарҳол тундлашди: — Уларнинг жавобини берувдик-ку!\n— Секинроқ гапиринг… — аёл эрини туртди. — Булар бошқачароқ. Бамаъни одамларга ўхшайди. Йигитнинг ота-онасийкан. Ўзлари келибдилар.\n— Деса дер, илож қанча. Қиз болани ортиқ тутиб бўлмаса… Яна шунақа совчиларга дуч келамизми, йўқми, худо билади.\n— Гапинг тўғрию… — Ҳайит ака жимиб, хаёлга толди. Сўнг тўсатдан жонланди. — Нозимани камситиб қўймайлик. Майли, учраштиринглар, боланиям яхшилаб суриштиринглар.\n— Ҳа-я, бойвачча оғайнилариз бор. Бир томонни кўтаришса…\n— Ўзимиз тарафдан эмасу… — Ҳайит ака чайналди, — лекин ўзимиздай мусофир, қийинчиликларни бошдан кечирган кишилар…\n— Хай, буниси тузук экан. Унда катта тайергарликнинг нима кераги бор, ака? Аввалги икки жиянда роса шилингансиз. Энди бундай қилманг-да, ака, замонга қараб иш тутинг: юмалоқ-ястиқ қилиб, жўнатинг, юборинг-да.\n— Ҳа, энди имкониз бўлса… — ука гапини тугатмай ерга қаради.\n— Ферманг мени қувонтирди, — деди Ҳайит ака укасидан дурустроқ таклиф чиқишини кўзлаганча. — Бўрдоқиларинг семиз, сигирларинг гавмиш…\n— Ҳм… Сенгаям осон эмас экан.\n— Тўғрию… — ука яна нолимоқчи бўлди. Ака эса чўзмай муддаога ўтди:\n— А? — Ҳайит ака укасига ағрайиб қаради. — Молни бў…ини сотасанми?\n— Ажабланманг, ака, бу замонда эвини қилсангиз — ҳамма нарса пул. Ҳатто яхши маслаҳат ҳам пулга сотилади…\nҲайит ака туни билан ўйлаб, ухлолмай чиқди. Антиқа замон, унга қараб ўзгараётган одамлар, мослашолмай довдираб юрган кимсалар ҳақида бош қотирди. Мирзаёр ҳақида ҳам ўйлади. Негадир унинг келишига ишонмади. Машина мойи палон пул, ишдан қолиш… Йўқ, ҳар қалай, Мирзаёр кўп куттирмади: кун кўтарилмасдан дарвоза олдида унинг эски «араваси» «би-бип»лади. Сал ўтмай, Мирзаёрнинг очиқ чеҳрали, ғўла қиёфаси Акахон рўпарасида пайдо бўлди:\n— Тўғрию… шу келиниз… — меҳмон чайналди.\n— Ўшанда ҳам қараб ўтирармидик. Ўрганган кўнгил деймизми, тарки одат амри маҳол деймизми…\n— Хаа… — Тадбиркор ўйланиб қолди. — Кўки билан ҳисоблаганда сизга бирор минг керак-да.\n— Нега? — Анқайди меҳмон. Гўё у чанқоқ эдию косадаги муздай обиҳаётга қўл чўзганида бармоқлари титраб, қалтираб, коса ағанади, сув тўкилди. — Ишонмайсизми? Ҳиссасини чиқариб…\n— Ҳеч бўлмаганда олдимдан ўтиши, салом-аликни йўкотмаслиги мумкинмиди? Хуллас, ҳам икки яқин одамимдан, ҳам бойлигимдан айрилдим, — деди. — Энди тўй масаласи… — у бош қашиди, — тўйга бораман. Аммо қарз бермийман. Ортиқча пулим ҳам йўқ. Қирқ-эллик одам ишлатаман. Уларнинг тирикчилиги — зиммамда. Бошқа хўжаликларда одамлар йиллаб иш ҳақи ололмаётган ҳолда мен хизматчиларим билан ойма-ой ҳисоб-китоб қилиб бораман.\n— Сизни биламан-ку, бу борада тенгиз йўқ…\n— Шунисигаям раҳмат, ака… Бошқа бировдан қарз кўтарарман.\n— Раҳмат… — бўшашибгина хайрлашди меҳмон.\n«Бетимнинг қалини — жонимнинг ҳузури», деб индамай бош эгиб ўтиришдан ўзга чора қолмади», дея у ўзига тасалли берди пойтахтлик танишларидан ҳам натижа чиқмагач. — Бир ҳисобда шунисиям маъқулдир. Қарздан қутилиш дардиям бор-ку ахир. Майли, Нозима таъналарга чидар… Эҳ…»\n— Лекин сезиб юрибман: орзу-хавас ҳаракатидасиз. Эл олдида…\n— И-ҳм… — ўйланди қуда. — Икки минг билан битадими ишингиз?\n— Э, одамни уялтирдиз… — чўғдай қизарди Ҳайит ака.\n— Йўғ-э, тузукман… — Нозима секин хўрсинди.\n— Билмасам, ишлари чатоқроқ чоғи. Чет элда ёмон тушганлар. Кўп нарсалардан айрилибмиз…\n— А-ха… — юраги зирқирагандай бўлди Ҳайит аканинг. Кўз ўнгидан саккиз ой муқаддам рўпарасига қўйилган кўк қоғозлар ғириллаб ўтди. Ажабо, эсидан чиққанмиди? Сираям-да. Лекин уни қайтариш йўлларини ўйлаб кўрмаган экан. Худдики, йўллар беркдай кўринган. — Қарзни сўрашмадими ишқилиб?\n— Ҳа, ана, ҳаракатларингни қилинглар, дебдилар-да, — деди Нилуфар хола аччиғланиб. — Уялмай-нетмай… Ахир ҳаммаси ўзларига сарфланди-ку!\n— Озмунча бўлмаса бу сабил… Нима қиламиз?\n— Қирққа яқин боради. Уч ойлик маош ҳам бор. Ҳар қалай…\n— Ҳазил кўнгилга сиғадими, хотин? Ишдан қайтгунимча ўзинг эплаб турасан… Сарёғ, шакар ейишни ҳозирча тўхтатайлик. Қарздормиз-а… Уят -ўлимдан ёмон…\n← Аввалги Аввалги Менгзиё Сафаров. Тоғларда гулхан ёнади (ҳикоя)\nКейинги → Кейинги: Муҳаммад Салом. Муҳораба (ҳикоя)


Арнасойда 9 ойда 28 ажрим, 281 та никоҳ қайд этилди » JIZZAXCITY.UZ - Жиззах ахборот портали\nЖиззах ахборот портали » Жамият » Арнасойда 9 ойда 28 ажрим, 281 та никоҳ қайд этилди\nАрнасойда 9 ойда 28 ажрим, 281 та никоҳ қайд этилди\nАрнасой туманидаги 13 та фуқаролар йиғини мавжуд бўлиб, аҳоли сони 46 минг 300 нафарни ташкил этади. Туманда 6 510 та хонадонлар мавжуд. Ўзбек, қирғиз, қозоқ, тожик ва бошқа миллат вакиллари аҳил-иноқликда умургузаронлик қилишади.\nЭнг муҳими бу ерда ўзга миллат вакиллари бир-бирлари билан қуда-андачилик ришталарини боғлашган. Бу ўз навбатида бир-бирини хурмат қилиш, икки миллат ўртасидаги ҳамжиҳатлик ва тотувликни таъминлайди десак муболаға бўлмайди.\nАрнасой туманида 2019 йилда 1 094 та далолатнома ёзувлари қайд этилган, 2020 йилда бу рақам 1 172 тани ташкил этмоқда. ФҲДЁ бўлимига аҳолининг мурожаати ўтган йилгига нисбатан жорий йилда 78 баробарга ошганлигини кўришимиз мумкин.\n-Туғилиш бўйича фуқаролардан 744 та ариза келиб тушган ва барчаси қаноатлантирилди. Пандемия бўлишига қарамасдан никоҳдан ўтувчилар сони ҳам нисбатан ошди жами 281 та ариза билан фуқаролар мурожаат қилишди. Афсуски 28 та ажрим ҳолатлари ҳам қайд этилди. Туман ФҲДЁ бўлими томонидан 119 та ўлим холати расмийлаштирилди. Арнасой туманимизда оилалар сонини кўпайса кўпайсин, аммо ажримлар бўлмасин, - дейди туман ФҲДЁ бўлим мудираси Дилфуза Умматова.\nЯна бир маълумот, Арнасой туман ФХДЁ бўлими “ФҲДЁнинг ягона электрон архиви” ахборот тизимига архивда сақланаётган қоғоз ҳужжатларни электрон базага жойлаштириш ишларини якунлаб бўлган.\nМарат Бикмаев 2 та расмий ўйиндан четлатилди ва 20 млн. сўм жарима тўлайди\nЎзбек футболига қарама-қарши услубни жорий қилаётган Купер (таҳлил)


Бирга ибодат қиламиз 39 — Dilkashradio.com\nИбодат – Худодан Унинг иродасига мос келадиган нарсани сўрашдир. Худо бизга ўзимиз учун яхши бўлмаган нарсаларни беришини кутишимиз мумкин эмас. Бизнинг ибодатларимизга жавоб бўлмаслигининг сабабларидан бири хам ана шундадир. “Сўраяпсизлару, лекин олмаяпсизлар, чунки ёмон ният билан, нафсингизни қондириш учун сўраяпсизлар”. Ушбу оятни Ёқуб мактубининг 4 боби 3 оятида ўқишингиз мумкин. Агар биз фақат ўзимизнинг онгимизга ишонсак, бизга Худонинг иродаси маълум деб ўйлай олмаймиз. Бироқ У Ўзининг иродаси ҳақида Ўзининг Каломида айтган ва Муқаддас Руҳни бизга ёрдамга берган. Шунинг учун биз Муқаддас Руҳнинг етакчилигини сўраганимизда биз Унинг иродаси бўйича ибодат қилаётганимизга ишонишимиз мумкин. “Бунинг устига, Илоҳий Руҳ бизнинг заифлигимизга мадад бериб туради.\nЧунки биз қандай ибодат қилмоқ кераклигини билмаймиз. Лекин Илоҳий Руҳнинг Ўзи ифода қилиб бўлмас оҳ-нолалар билан биз учун Худо олдида шафоат қилади. Юракларни синовчи Худо эса Руҳнинг фикри нимада эканлигини билади. Чунки Руҳ Худонинг иродасига кўра Худо азизлари учун шафоат қилади. Манашу айтилганларнинг хаммасини Худованд муқаддас китобнинг Римликларга мактубининг 8 боби 26,27 оятларида бизларга нисбатан айтган. Бундан ташқари Биринчи Юханно мактубида хам ажойиб гаплар айтиб ўтилади: “Биз Худо ҳузурига дадиллик билан кирамиз, чунки биламизки, Худонинг иродасига кўра бир нима тиласак, У бизга қулоқ солади”. Ха хурматли радио тингловчилар албатта Худованд Ўзининг фарзандларига қулоқ солади. чунки У хар биримиз учун Исо Масихни қурбон қилди.\nШунинг учун хам биз ибодат қилганимизда Худонинг Ўғли, нажоткормиз Исо Масиҳ номидан Худога мурожаат қиламиз. Инсон гуноҳкор бўлгани сабабли, Худонинг ҳузурига нима сабабдандир кира олмаймиз. Ҳаммаси Раббимиз Исо Масиҳнинг оқлашига боғлиқ. Айнан У биз учун шафоаткорлик қилади. “Шунинг учун Исо Ўзи орқали Худога яқинлашувчиларга нажот беришга бутунлай қодир, У ҳар доим барҳаёт бўлиб, уларга шафоат қилади” Ушбу оятни Ибронийларга мактубининг 7 боби 25 оятида ўқишимиз мумкин. Бундан ташқари Раббимиз Масих айтадики “Менинг номимдан Отадан бирон нарса сўрсангизлар, уни бажо келтираман, токи Ота Ўз Ўғли орқали улуғлансин”. Шунинг учун хар бир масихий дўстларимизнинг ибодатида Масих номидан сўраш жуда мухимдир.\nШунингдек ибодат орқали ўз гунохларимизни Худога айтиш орқали кечирим олиш хуқуқига хам эгамиз. Биз гунохларни эътироф қилиш ҳақида ҳеч унутмаслигимиз керак, чунки у хар бир масихийнинг хаётида зарурдир. Шу билан бирга бизга Худонинг олдида мўминлигимизни ва миннатдорлигимизни сақлаб қолишимизга ёрдам беради. “Дилимда терслик бўлсайди гар, Раббим мени тингламас эди” Манашу ажойиб сўзларни Забур китобининг 65 саноси 18 оятида ўқиш мумкин. Хурматли радио тингловчи мухлислар биз хар биримиз ибодат қилишда хаворий Павлусдан ўрнак олишимиз мумкин. Унинг хар бир биродари учун тинимсиз кеча кундуз ибодат қилганлиги хар-биримизга маълум.\nТанамиз ва борлиғимиз\nИсо Масихнинг ибодати


“Толибон” расмий Қобул билан умумий келишувга эришишга тайёр - zarnews.uz\nАҚШнинг Афғонистондаги махсус вакили Залмай Ҳалилзад Дохада Қатар ҳукумати ва “Толибон” делегацияси билан музокаралар олиб борганини маълум қилди.\n“АҚШ халқаро иқтисодий ривожланиш корпорацияси раҳбари Адам Бейлер билан биргаликда Қатар ТИВ ва Қатар фонди вакиллари билан учрашув ўтказдик. Учрашув чоғида Афғонистондаги тинчлик ва ривожланиш учун ҳамкорликдаги инвестицияларни муҳокама қилдик”, деб ёзди Ҳалилзад ўзининг твиттер саҳифасида. Шу билан бирга у Афғонситонга бундай инвестициялар киритилишининг имкони бор, деб ҳисоблашини алоҳида таъкидлади.\nҲалилзаднинг сўзларига кўра, учрашув якунига етгач, у мулла Биродар бошчилигидаги “Толибон”лар делегацияси билан ҳам учрашган. Учрашув чоғида Ҳалилзад эътиборни Афғонистонда “ўрнатилган мустаҳкам тинчликдан сўнг кузатилиши мумкин бўлган иқтисодий ривожланиш имкониятларига” қаратган.\n- Биз, икки томон ҳам (расмий Қобул ва “Толибон”) афғонаро музокаралар йўлидаги сўнгги тўсиқларни бартараф этмасдан ривожланиш режасини татбиқ этишнинг имкони йўқлиги ҳақидаги тўхтамга келдик. “Толибон” Афғонистоннинг келажаги учун тақдим этиладиган инвестиция мақсадида барча афғон халқи умумий келишувга эришиши лозим эканлигини тан олмоқда, - дея таъкидлади Ҳалилзад.\nТеглар: Афғонистон Толибонлар\nАфғонистон ҳукумати тўрт мингдан ортиқ “Толибон” аъзоларини озод қилди\nТолибон Қурбон ҳайити байрами даврида ўт очишни тўхтатганини маълум қилди\nАфғонистонда толибонлар мингга яқин нефть ортилган юк автомобилларини қўлга олди


Жисмоний шахслар янада фаол\nС начала работы biznes-daily.uz 8 345 656\nЖорий йилнинг 5-9 март кунлари “Тошкент” республика фонд биржаси савдоларида 16 та акциядорлик жамиятининг қимматли қоғозлари билан 120 та битим қайд қилиниб, 4,1 млн. дона акция 3,3 млрд. сўмга сотилди.\nТаҳлиллар жами савдо айланмасининг 98 фоизи тижорат банкларининг қимматли қоғозлари билан амалга оширилган битимлардан иборат бўлганини кўрсатди. Энг йирик битим 9 март санасида асосий секцияда “Ravnaq-bank” ХАТБнинг 1,2 млн. дона акцияси билан 1,2 млрд. сўм миқдорида тузилди. Бунда бир дона акциянинг сотув нархи 1 000 сўм бўлди.\nБитимлар сони бўйича етакчиликни “Hamkorbank” АТБ эгаллади, унинг 2,0 млн. дона акцияси билан 312,7 млн. сўмлик 83 та битим амалга оширилди.\nҚимматли қоғозлар билан ўртача кунлик савдо айланмаси 817,0 млн. сўмни, ўртача битим қиймати 27,2 млн. сўмни, сотилган бир дона акциянинг ўртача нархи эса 794,3 сўмни ташкил этди.\nҲафта давомида савдо айланмаси ҳажми юқори бўлган эмитентлар қаторидан “Ravnaq-bank” ХАТБ (ҳафталик савдо айланмасининг – 54,3 фоизи), “Universal bank” ХАТБ (34,1 фоиз), “Hamkorbank” АТБ (9,5 фоиз) ва “Neft ta’minot” АЖ (1,2 фоиз) жой олди. Савдо айланмасининг 99,2 фоизи улар улушидир.\nИнвесторлар тоифасига кўра, биржа савдоларида жисмоний шахсларнинг мутлақ фаоллиги кузатилиб, тузилган умумий битимлар сонининг барчаси улар ҳиссасига тўғри келди.\nРеспубликамизнинг 7 та ҳудудида жойлашган листинг компаниялари қимматли қоғозлари билан савдо битимлари имзоланган бўлиб, бунда энг юқори ҳажм Тошкент шаҳри (55,0 фоиз) ва Фарғона вилоятидаги (34,1 фоиз) акциядорлик жамиятларига тегишли.\nХуллас, йил бошидан ҳозиргача 24,9 млрд. сўмлик 500 та савдо битими қайд қилинди. Ушбу даврда биржа савдоларида 46 та акциядорлик жамиятининг 146,8 млн. дона қимматли қоғози сотилган.


Эстония генерали Россиянинг қуролли тажовузига исталган вақтда тайёрлигини маълум қилди - EFFECT.UZ\n. 12:20 | 12.09.2021\nЭстония мудофаа кучлари қўмондони Мартин Ҳерем жума куни бошланиб 16 сентябргача давом этиши керак бўлган «Ғарб-2021» рус-беларус машқлари ҳақида гапирган.\nБелорусия полигонларида ўтказиладиган машғулотларда қарийб 13000 ҳарбий хизматчи иштирок этади, шу жумладан охирги ҳафталарда қўшни давлатга 2500 га яқин россиялик жойлаштирилган.\n“Кремлнинг айтишича, бу машқлар ҳеч кимга хавф туғдирмайди, хусусан, машқлар бизнинг чегараларимиздан узоқда. Бу расман айтилган гап. Аммо, шу билан бирга, бизга душман бўлган давлатнинг бу баёнотлари ишончга лойиқ эмас”, деган Эстония мудофаа кучлари қўмондони.\nУнинг сўзларига кўра, ҳозирги машғулотларнинг сценарийси тўрт йил олдинги “Ғарб -2017” маневрлари каби энг умумий маънода режалаштирилган. Бундан ташқари, Херем, Москва, унинг фикрича, Болтиқбўйи давлатларига ноқонуний мигрантларнинг Беларус ҳудудидан олиб кирилишига алоқадор бўлиши мумкинлигига ишора қилган. Ҳозиргача Эстонияда бу босқинни уюштиришда фақат Беларусия давлат органлари айбланган. “Умуман олганда, ҳеч нарса ўзгармади. Биз олдин Литва ва Латвия билан чегарада нима бўлганини билмаймизми? У расмий давлат тузилмалари томонидан яхши ташкил этилган. Россия бунга индамай қарайди ва агар бирор гапи бўлса, Россия ҳеч қачон жим турмайди. Шунинг учун ҳаммаси унинг розилиги билан содир бўлади”, деб фикрларини билдирган Ҳерем.\n“Биз қуролли тажовузга тайёрмизми? Биз ҳар доим тайёрмиз ва ҳеч қандай махсус машқларни бажаришга ҳожат йўқ. Иккинчидан, биз машқларимизни кимгадир мушт ўқталиш учун ўтказмаймиз”, деган эстониялик генерал.\nBNS агентлигига берган интервьюсида Ҳерем Россия ҳужуми эҳтимолини истисно қилиб бўлмаслигини таъкидлади. ”Биз Россия хавф, у ҳужум қила олади, деймиз. Лекин қачон? Бу йилми, кейинги йилми, уч йилдан сўнгми? Бу яқин бир неча йил ичида содир бўлиши мумкинлигини тушунишимиз керак”, деган Ҳерем.\n«Мен бугун ҳамма нарса урушга тайёр эканлигига ишонч ҳосил қилишим керак», деган генерал. Ҳеремнинг фикрича, Эстонияни босиб олиш Россиянинг мақсади эмас, унинг фикрича, Москва республикага беқарорлик сепмоқчи.\nҲеремнинг фикрича, бу Донбассдаги можарога ўхшаб кетиши ёки унинг қисқа муддатли версияси бўлиши мумкин. Мартин Ҳерем – Эстония тарихида Совет армиясида хизмат қилмаган биринчи генерал.\nTeglar:Мартин Ҳерем, Эстония


Маҳалла қўмитасидан айрим маълумотномалар берилишини бекор қилиш таклиф этилмоқда | NORMA.UZ\nМаҳалла қўмитасидан айрим маълумотномалар берилишини бекор қилиш таклиф этилмоқда\nАдлия вазирлиги томонидан Вазирлар Маҳкамасининг маҳалладан маълумотномалар берилиши тўғрисидаги талаб бекор қилиниши назарда тутилган қарори лойиҳаси ишлаб чиқилди.\nАдлия вазирлигининг хабар беришича ҳужжатлар рўйхатига қуйидагилар киритилди:\nтурар жойи, шу жумладан биргаликда яшаш жойи бўйича истиқомат қилиши (прописка қилинганлиги) тўғрисида маълумотнома;\nишсизлиги (вақтинча ёки доимий) тўғрисида маълумотнома;\nболани, ёлғиз шахсларни, ногиронлиги бўлган шахсларни парваришлаш вақти тўғрисида маълумотнома;\nБундан буён зарур маълумотлар тегишли маълумотлар базаларини (реестрлар, ҳисобга олиш дафтарлари, архивлар ва ҳоказолар) юритишга ваколатли бўлган давлат органларидан олинади.\nБунда маҳаллада оиланинг мулкий ҳолати, унинг аъзолари таркиби (қариндошлик даражалари) тўғрисидаги маълумотномаларни ва бошқа ҳужжатларни (кафолат хатлари, кафиллик, ёзма тавсияномалар ва илтимосномалар) бериш ҳуқуқи сақлаб қолинади.\nЗамонавий ахборот-коммуникация технологиялари жорий қилиниши ва марказлаштирилган маълумотлар базалари ташкил қилинишига қараб маҳаллалардан маълумотномаларни олиш зарурати кейинчалик ҳам қисқартириб борилади.